Tom Brady

**Thomas Edward Patrick Brady jr.** (født 1977) er en amerikansk tidligere quarterback som spilte 23 sesonger i National Football League (NFL). Han tilbrakte sine første 20 sesonger med New England Patriots hvor han spilte en stor rolle i lagets dynastiperiode fra 2001 til 2019. I hans tre siste sesonger spilte han for Tampa Bay Buccaneers. Brady blir av mange journalister, kommentatorer, eksperter og andre spillere sett på som tidenes beste quarterback samt en av de beste spillerne i NFLs historie.

Etter å ha spilt college football ved University of Michigan ble Brady draftet som #199 av Patriots i sjette runde i NFLs draft i 2000. Ettersom Brady ble plukket opp så sent i draftet blir han sett på som det største "steal" i NFL Drafts historie. Han ble lagets startende quarterback i sin andre sesong etter at Drew Bledsoe ble skadet i andre uke, og spilte for Patriots i 20 sesonger, en NFL-rekord for antall sesonger med samme lag for quarterbacks. Brady ledet Patriots til totalt 17 divisjonstitler (inkludert 11 på rad fra 2009 til 2019), 13 AFC Championship Game (inkludert åtte på rad fra 2011 til 2018), ni Super Bowls og seks Super Bowl-titler, som alle er rekorder både for spiller og lag. Han gikk til Buccaneers i 2020 og ledet dem til seier i Super Bowl LV i sin første sesong. Han forbedret dermed på egne rekorder med sin tiende tur til Super Bowl og syvende seier. Fra 2024 av skal Brady ta en stilling som en ekspertkommentator for Fox Sports.

Brady holder nesten alle de store rekordene for quarterbacks, inkludert pasningsyards, fullførte pasninger, touchdownpasninger og kamper som starter. Han leder NFL i seiere for en quarterback, seiere for en quarterback i seriespill, i sluttspill og flest Super Bowl MVPs og den eneste spilleren til å bli utnevnt Super Bowl MVP for to forskjellige lag.

Han har også blitt utvalgt til Pro Bowl flest ganger og var den første enstemmig valgte NFL MVP. Han er den eneste quarterbacken som har vunnet et Super Bowl i tre forskjellige tiår, og er kjent for å ha en såpass vellykket lang karriere. Han er den eldste spilleren til å bli utpekt Super Bowl MVP og vinne et Super Bowl som startende quarterback, 43 år gammel, den eldste spilleren til å bli utpekt til NFL MVP da han var 40 år i  og er også den eldste quarterbacken til å bli utvalgt til et Pro Bowl, 44 år gammel. Etter at han gikk til Buccaneers ble Brady den fjerde quarterbacken noensinne til å sikre en seier mot alle de 32 lagene i ligaen.Brady er den eneste quarterbacken i NFL som har blitt utvalgt til to All-Decade Teams, (2000s og 2010s) og ble enstemmig utpekt til 100th Anniversary All-Time Team i 2019. Brady ble utpekt til AP Male Athlete of the Year i 2007 og har vunnet fem ESPY Awards (fire individuelt og en som del av Tampa Bay Buccaneers).

## Tidlig liv
Thomas Edward Patrick Brady Jr. ble født i San Mateo i California den 3. august 1977 som eneste sønn og fjerde barn av Galynn Patricia (*født* Johnson) og Thomas Brady, Sr. Han har tre storesøstre, Nancy, Julie og Maureen, og ble oppdratt som katolikk. Faren er av irsk opphav, mens moren er av tysk, norsk og svensk opphav.

I 1980-årene var Brady ofte blant tilskuerne under San Francisco 49ers' kamper i Candlestick Park, hvor han var en tilhenger av quarterbacken Joe Montana; Brady har nevnt Montana som sitt idol og en av hans største inspirasjoner. Da han var fire år gammel var han tilstede under NFC Championship 1981, mot Dallas Cowboys, hvor Montana kastet The Catch til Dwight Clark. Som barn deltok Brady i en treningsleir ved College of San Mateo, hvor han lærte å kaste ball fra fremtidig quarterback i NFL og Arena Football League Tony Graziani. Under sin oppvekst var Brady tilhenger av Los Angeles Lakers og Boston Celtics.

Han gikk på Junípero Serra High School i San Mateo, hvor han ble uteksaminert i 1995; seremonien ble avholdt i St. Mary's Cathedral. Her spilte han amerikansk fotball, basketball og baseball. Han spilte mot rivalen Pat Burrell fra Bellarmine College Preparatory i både football og baseball. Brady begynte sin footballkarriere som reservequarterback på Paders' juniorlag. Brady var til å begynne med ikke god nok til å starte for laget, som lå 0–8, og ikke hadde scoret en touchdown hele året. Brady ble flyttet til starter etter at lagets startende quarterback ble skadet. I sitt andre år fikk han stillingen offisielt, og holdt den frem til han ble uteksaminert. Innen Brady var en senior jobbet Brady hardt for å bli oppdaget av trenere ved collegelag. Han lagte egne klippsamlinger med sine høydepunkt og sendte dem til de universitetene han hadde lyst til å gå på. Dette ledet til at flere forskjellige collegelag over hele landet ble interessert i ham.

Rekrutteringsprosessen var veldig annerledes på Bradys tid, og utøvernes rangeringer var ikke så viktige. Dersom det hadde vært på 2000-tallet hadde Brady blitt sett på som en firestjerners rekrutt, han var med andre ord høyt ettertraktet. Brady var også blant Blue Chip Illustrated og Prep Football Report All-Americans utvalgte. Brady kom etter hvert frem til en liste over fem potensielle skoler. "Probably the ones that we did hear from and ultimately pared the list to were Cal–Berkeley, UCLA, USC, Michigan, and Illinois”, ifølge faren. Som en tilhenger av Cal hadde faren håpt at Brady kom til å gå på Cal, som lå relativt nære, og ville gjøre det mulig for faren å se kampene hans.

Brady var også kjent som en god baseballspiller i high school. Han imponerte speidere fra MLB og ble draftet i 18. runde av MLB Draft i 1995 av Montreal Expos. Expos så på Brady som en potensiell All-Star og han ble tilbudt en kontrakt med verdi som tilsvarte et draft pick fra slutten av andre runde eller begynnelsen av tredje runde. Brady var derimot fast bestemt på å spille football på det neste nivået. Han hadde alltid vært mer interessert i fotball; da han fant ut at flere lag var interessert i ham bestemte han seg for å gå med football. Brady ble rekruttert av Michigans Bill harris, og skrev kontrakt med University of Michigan i 1995. Ved slutten av sin high school-karriere hadde Brady fullført 236 av 447 pasningsforsøk for 3 702 yards og 31 touchdowns. Han ble også utpekt til All-State og All-Far West, samt ble tildelt lagets Most Valuable Player-pris.

I løpet av sommeren 1998 og 1999 var Brady hospitant ved Merrill Lynch. Han ble innlemmet i Junípero Serra High School Hall of Fame i 2003. Da Brady besøkte skolen to uker etter Super Bowl XLVI i 2012 annonserte skoleledelsen at de hadde oppkalt skolens fotballstadion etter dem, "Brady Family Stadium".

## College-karriere

Brady spilte college football ved University of Michigan fra 1995 til 1999. Han var reservequarterback i sine to første år, mens hans lagkamerat og fremtidig quarterback i NFL Brian Griese ledet Michigan Wolverines til en ubeseiret sesong i 1997 og en seier i Rose Bowl i 1998. Da han registrerte seg i Michigan var Brady nummer syv på dybdetabellen, og slet med å få spilletid. På et punkt ansatte han en idrettspsykolog for å håndtere frustrasjonen og angsten, og vurderte en på et punkt å overføres til California. Han jobbet hardt sammen med Greg Harden, som møtte Brady hver uke for å jobbe med selvtilliten og hans prestasjoner på banen. I 2014 fortalte Brady *[[60 Minutes]]* i et intervju: "He will always be somebody I rely on for sound advice and mentorship. He has helped me with my own personal struggles in both athletics and in life. Greg really pushed me in a direction that I wasn't sure I could go."

Under Michigans hovedtrener Lloyd Carr kjempet Brady om stillingen som starter med Drew Henson og endte eventuelt opp med å være startende quarterback for alle kampene i 1998 og 1999-sesongene. Brady var en honorable mention i All-Big Ten begge sesongene, og var lagkaptein i sitt siste år.

I sitt første år som starter satte han en ny Michigan-rekord for flest fullførte pasninger og pasningsforsøk, med totalt 214. Han satte en skolerekord for fullførte pasninger da de tapte 31–16 mot Ohio State i 1998, i en sesong hvor Michigan delte Big Ten Conference-tittelen. Brady avsluttet sesongen med en seier, 45–31, mot Arkansas i Citrus Bowl.

I 1999-sesongen måtte Brady igjen kjempe med Henson for stillingen som starter. De to delte spilletid i sesongens syv første kamper, Brady spilte i første kvarter, Henson i andre, og Carr bestemte seg deretter for hvem som skulle spille den andre halvdelen av kampen. Michigan Wolverines begynte sesongen 5–0, inkludert en 26–22 seier mot Notre Dame og en borteseier mot Wisconsin. Mote Michigan State ble Brady ikke valgt til å spille den andre halvdelen av kampen, men ble satt på banen igjen da Michigan lå 17 poeng bak, og presterte å lede laget tilbake til en negativ poengforskjell på 3 poeng (34–31) før kampen var over. Etter å ha oppnådd 300 pasningsyards i uken derpå bestemte Carr seg for å kun bruke Brady ut sesongen. Brady ledet så laget til flere comebacks i fjerde kvarter, inkludert da de vant 31–27 mot Penn State samt en seier 34–31 mot Indiana på vei inn i seriespillets siste kamp, noe som skaffet Brady kallenavnet "Comeback Kid".

Michigan avsluttet seriespillet mot Ohio State; dette var en dramatisk kamp som kunne sikre en tur til Orange Bowl for Michigan. Kampen var uavgjort 17–17 med fem minutter igjen på klokken da Brady ledet Michigan til kampens siste scoring. Under Orange Bowl ledet han Michigan til en seier etter ekstratid mot Alabama med 369 pasningsyards og fire touchdowns etter at Alabama hadde ledet med 14 poeng i første halvdel av kampen.

I løpet av Bradys to sesonger som startende quarterback ved Michigan gikk han 20–5, inkludert seier i Citrus Bowl (1999) og Orange Bowl (2000). Brady avsluttet sin karriere som tredje beste i Michigans historie med 710 forsøk og 442 fullførte, fjerde best med 5 351 yards og 62,3 fullførtprosent, og femte med 35 touchdownpasninger.

### Statistikker

## Profesjonell karriere
### Oversikt
Brady var ikke veldig ettertraktet etter han gikk ut av college, med svake prestasjoner under NFL Scounting Combine. Dette resulterte i at han ikke ble plukket opp før i sjette runde NFLs draft i 2000 av New England Patriots, #199 totalt og den syvende quarterbacken. Bradys suksess har blitt tilegnet hans arbeidsmoral og intelligens.

Brady stilte til start i 381 kamper (333 i seriespill, 48 i sluttspill) i 23 sesonger, mer enn noen annen quarterback i NFL. Han tilbrakte sine første 20 sesonger med Patriots, som også er en NFL-rekord for flest sesonger med det samme laget for en quarterback. Han var hovedstarteren i 21 av sesongene, med en reserverolle i 2000 og en kneskade som holdt ham ute gjennom nesten hele 2008-sesongen. 2008-sesongen var den eneste hvor Brady ikke stilte til start på grunn av en skade. Brady hadde ikke en tapende sesong før hans 23. og siste i ligaen i 2022. Den eneste sesongen som starter hvor han gikk glipp av sluttspillet var i 2002, det første året hvor han var starter i alle 16 kampene. Brady vant 17 divisjonstitler i AFC East med Patriots. Hans 18. tur til sluttspillet kom med Tampa Bay Buccaneers i 2020 som et wildcard, og sikret divisjonstittelen i NFC South året etter.

Brady er den mestvinnende quarterbacken i NFL med 251 seiere i seriespill og 35 i sluttspill for en total på 286. Brady har en seierprosent på , høyest blant quarterbacks i NFL med over 100 kampstarter. Han er den eneste quarterbacken i NFL med 200 seiere i seriespill, og 35 seiere i sluttspill er over dobbelt så mye som noen andre quarterbacks. Brady er den eneste quarterbacken i NFL som har vunnet alle 16 kampene i et seriespill, noe han oppnådde i 2007. I 2021 ble Brady den fjerde quarterbacken til å vinne mot alle ligaens 32 lag. Brady holder rekorden for flest turer til Pro Bowl med 15 og ble utpekt til league MVP tre ganger, i ,  og . I 2010 ble han den første spilleren til å bli enstemmig valgt til MVP. Brady ble også utpekt til Male Athlete of the Year i 2007, og ble den andre spilleren i NFL til å vinne utmerkelsen, etter quarterback Joe Montana. Brady, Montana og Patrick Mahomes er de eneste spillerne som har vunnet både flere NFL MVPs og Super Bowl MVPs.

Bradys 21 sesonger som starter førte til syv Super Bowl-titler, mer enn noen annen spiller eller lag i NFL. Totalt spilte han i ti Super Bowls; halvparten av hans sesonger som starter og mer enn noe annet NFL-lag enn Patriots. Han og Manning er de eneste startende quarterbackene som har vunnet Super Bowl med forskjellige lag, Brady vant seks med Patriots og ett med Buccaneers. I hans syv seiere satte Brady også rekorden for flest Super Bowl MVP med fem. Han er også den eneste spilleren til å ha blitt utpekt Super Bowl MVP som spiller på to forskjellige lag.

Brady holder nesten alle de store quarterbackrekordenee og leder NFL i pasningsyards, forsøk, fullførte pasninger og touchdownpasninger. Han har sluttspillrekordene for pasningsyards og fullførte pasninger, og har rekorden for pasningsforsøk og touchdownpasninger i både serie- og sluttspill. I løpet av hans 333 kamper som starter var Brady den eneste quarterbacken i NFL som hadde tre forskjellige rekker med 100 kamper som starter. Han hadde 111 kampstarter fra 2001 til 2008 før han ble skadet, og 112 fra 2009 til 2016 før han ble suspendert etter kontroversen rundt Deflategate. Etter Deflategate hadde han 110 kampstarter på rad før han pensjonerte seg. Hans lange karriere førte også til at han har satt flere aldersrekorder i NFL. Brady var den eldste spilleren i NFL til å bli utpekt til et Pro Bowl (44 år), bli utpekt til Super Bowl MVP (43 år), vinne et Super Bowl som startende quarterback (43 år), vinne en sluttspillkamp som startende quarterback (43 år) og bli utnevnt ligaens MVP (40 år).

Med Patriots skapte Brady og hovedtrener Bill Belichick NFLs mest vellykkede quarterback-hovedtrener duo. De blir referert som grunnmuren for Patriots' dynasti fra 2001 til 2019, og perioden har blitt kalt for Brady–Belichick-æraen. Dynastiet ses på som et av de beste i sport noensinne, og Bradys suksess hjalp Patriots til å sette rekorder for flest turer til Super Bowl (11) og seiere (6, delt med Pittsburgh Steelers). I Bradys første sesong som starter vant laget sin første tittel i Super Bowl XXXVI, og fulgte det opp med to titler på rad i 2003 og 2004. Patriots satte en NFL-rekord med 21 seiere på rad (serie- og sluttspill) i denne perioden, og Brady vant 10 sluttspillkamper på rad (som også var hans 10 første sluttspillkamper), også en NFL-rekord.

Brady holdt ved like Patriots' status som solide konkurrenter i sluttspillet gjennom sin tid med laget. Etter å ha vunnet i sine tre første turer til Super Bowl, endte hans to neste turer til tittelkampen i overraskende nederlag mot New York Giants; det første i Super Bowl XLII i 2007 hindert også Brady og Patriots fra å oppnå en perfekt 19–0 sesong. Brady dominerte igjen i sluttspillet i 2014 da han ledet Patriots til lagets fjerde tittel i Super Bowl XLIX. Dette ble fulgt opp med tre strake turer til Super Bowl fra 2016 til 2018, hvor New England også sikret lagets femte og sjette titler i Super Bowl LI og Super Bowl LIII.

Selv mot slutten av sin karriere fortsatte Brady å spille på et høyt nivå. Da han signerte med Tampa Bay i 2020 hadde ikke laget nådd sluttspillet siden 2007 eller vunnet en sluttspillkamp siden 2002. Brady hjalp laget til å avslutte begge tørkene da han ledet laget til seier i Super Bowl LV. I sin siste sesong i ligaen satte han en ny rekord for fullførte pasninger og ledet ligaen i pasningsyards og touchdowns. Han satte også en personlig rekord i pasningsyards i sin siste sesong. I sin siste sesong fikk Brady også sin første tapende sesong som kampstarter, men nådde allikevel sluttspillet etter at Buccaneers vant NFC South for andre år på rad. Han satte NFL-rekorder med 490 fullførte pasninger og 733 pasningsforsøk.

Som en av de mest dekorerte og vellykkede spillerne i NFL blir Brady av mange sett på som tidenes beste quarterback. Brady har også blitt inkludert i samtalen om tidenes beste spiller i NFL, uavhengig av posisjon, samt tidenes beste idrettsutøver uavhengig av gren.

### New England Patriots
#### 2000–2004: Nykommer og første Super Bowls
##### Draft og første år på benken

Brady ble plukket opp som nummer 199, et kompenserende pick, i sjette runde av NFLs draft i 2000. Både Brady og familien trodde at han kom til å bli draftet i andre eller tredje runde; de fulgte draftet på TV og ble overrasket når seks andre quarterbacks ble draftet før ham. Brady var så forlegen at han forlot familiehuset under den sjette runden, og gråt da han gjenfortalte opplevelsen i et intervju 11 år senere. Da Patriots gav ham beskjeden om at han kom til å bli draftet var Brady glad for at han ikke "have to be an insurance salesman". Ifølge Michael Holley bok *[[Patriot Reign]]* stod Patriots mellom Brady og Tim Rattay, som begge hadde fått positive anmeldelser fra lagets quarterbacks coach Dick Rehbein. Patriots endte eventuelt opp med å velge Brady. På grunn av Bradys suksess har flere analytikere kalt Brady for tidenes beste draft pick. Patriots' eier Robert Kraft har sagt: "I still have the image of Tom Brady coming down the old Foxboro Stadium steps with that pizza box under his arm, a skinny beanpole, and when he introduced himself to me and said 'Hi Mr. Kraft,' he was about to say who he was, but I said 'I know who you are, you're Tom Brady. You're our sixth round draft choice,'". "And he looked me in the eye and said 'I'm the best decision this organization has ever made.' It looks like he could be right."

Brady startet sesongen som lagets fjerde quarterback, bak starteren Drew Bledsoe og reservene John Friesz og Michael Bishop; innen sesongslutt var han nummer to på dybdetabellen bak Bledsoe. I sin første sesong hadde seks pasningsyards, med en fullført pasning av tre forsøk. Tight end Rod Rutledge var mottaker for Bradys første og eneste fullførte pasning i sesongen da Patriots tapte 34–9 mot Detroit Lions den 23. november.

##### Kampstarter og første Super Bowl-seier
Med Bledsoe som startende quarterback åpnet Patriots sesongen med et nederlag, 23–17, på bortebane mot Cincinnati Bengals. I sesongens andre kamp og Patriots' første hjemmekamp den 23. september møtte de divisjonsrivalene i AFC East New York Jets. Bledsoe startet kampen; etter en takling fra Jets' linebacker Mo Lewis i fjerde kvarter måtte han tas av banen med indre blødninger. Brady avsluttet kampen for Patriots og fullførte fem av ti pasninger for 46 yards, men Jets holdt ledelsen ut kampen og vant 10–3, mens Patriots falt til 0–2 på tabellen. Brady ble valgt som starter i sesongens tredje kamp, mot Indianapolis Colts. I sine to første kamper som starter klarte ikke Brady å imponere, med en passer rating på 79,6 og 58,7 da Patriots slo Colts 44–13 og tapte 30–10 mot Miami Dolphins.

I Patriots' femte kamp begynte Brady å imponere. De lå under 26–16 i fjerde kvarter mot besøkende San Diego Chargers, da Brady ledet Patriots til to scoringer og tvingte frem ekstratid, hvor han igjen ledet laget til et field goal som sikret seieren. Brady avsluttet kampen med 33 av 54 pasninger for 364 yards, to touchdowns, og ble utpekt til AFC Offensive Player of the Week for første gang i sin karriere. Uken etter spilte Brady igjen en bra kamp borte mot Indianapolis, med en passer rating på 148,3 da Patriots vant 38–17. Patriots vant elleve av de fjorten kampene hvor Brady startet, og avsluttet seriespillet med seks seiere på rad, og sikret divisjonstittelen i AFC East og en bye i første runde av NFL-sluttspillet i 2001-02. Da Patriots vant 34–17 mot New Orleans Saints i uke 11 gikk Brady 19 av 26 for 258 pasningsyards med fire touchdowns, og ble utpekt til AFC Offensive Player of the Week for andre gang i 2001. Brady avsuttet seriespillet med 2 843 pasningsyards og 18 touchdowns, og ble invitert til Pro Bowl 2002.

I Bradys første første sluttspillkamp kastet han for 312 yards mot Oakland Raiders og ledet Patriots i et comeback på ti poeng i fjerde kvarter, før de vant med et field goal fra Adam Vinatieri på ekstratid. I løpet av kampen var det et kontroversielt play. Da Patriots lå bak med tre poeng i fjerde kvarter mistet Brady kontroll over ballen etter at Raiders' cornerback Charles Woodson taklet ham. Oakland fikk først tak i ballen, men dommer Walt Coleman fulgte "Tuck rule"-regelen, som sier at dersom quarterbacken er i en kastebevegelse fremover skal det ses på som en pasning selv om han mister kontroll over ballen, og erklærte det for en ufullendt pasning og ikke en fumble. Brady avsluttet kampen med 32 av 52 for 312 pasningsyards og én interception.

I AFC Championship Game mot Pittsburgh Steelers skadet Brady kneet og ble erstattet med Bledsoe. Patriots vant kampen 24–17 og gikk inn i Super Bowl XXXVI mot NFC-mesterne St. Louis Rams som underdogs.

Brady returnerte fra kneskaden sin og var starter i Super Bowl XXXVI en uke senere i Louisiana Superdome i New Orleans. Til tross for at de var underdogs spilte Patriots bra, og holdt ledelsen til 17–3 i tredje kvarter. Rams kom tilbake og med 1:30 igjen av kampen var stillingen uavgjort, 17–17. Patriots fikk så ballen på sin egen 17-yard linje, uten flere timeouts. Kommentator og tidligere Super Bowl-vinner som hovedtrener John Madden sa at han mente at Patriots burde la tiden gå ut og prøve å vinne på ekstratid. Brady presset istedenfor Patriots fremover ned til Rams 31-yard linje hvor han spiket ballen med 7 sekunder igjen på klokken. Kicker Adam Vinatieri sikret et field goal fra 48 yards mens tiden gikk ut, og sikret Patriots' første Super Bowl-seier noensinne. Brady ble utpekt til MVP med 145 pasningsyards, én touchdown og ingen interceptions. Brady ble den yngste quarterbacken til å vinne et Super Bowl da han var 24 år og seks måneder, yngre enn Joe Namath i Super Bowl III og Joe Montana i Super Bowl XVI, som begge var 25 år, syv måneder og 13 dager gamle da de vant. Bledsoe ble byttet til Buffalo Bills i offseason; dette bekreftet Bradys status som startende quarterback.

##### 2002-sesongen
I åpningskampen for 2002-sesongen hadde Brady 294 pasningsyards og tre touchdowns da Patriots vant 30–14 mot Pittsburgh steelers, og vant sin tredje AFC Offensive Player of the Week-tittel. Da Patriots slo Buffalo Bills 38–7 i uke 9 hadde han 265 pasningsyards og tre touchdowns, og fikk igjen den samme utmerkelsen. Brady og Patriots avsluttet sesongen 9–7, delt med New York Jets og Miami Dolphins for førsteplass i divisjonen; Jets vant derimot divisjonens tredje tiebreaker, og Patriots gikk glipp av sluttspillet. Selv om Brady hadde sin karrieres dårligste sesong i forhold til passer rating (85,7) og interceptions (14), ledet han ligaen i touchdownpasninger med 28, og hadde 921 mer pasningsyards enn i 2001-sesongen.

##### To Super Bowl-seiere på rad
Etter å ha åpnet -sesongen 2–2, ledet Brady Patriots til tolv seiere på rad, og avsluttet seriespillet med en divisjonstittel. I en 30–26-seier mot Denver Broncos i uke 9 hadde han 350 pasningsyards, tre touchdowns og én interception, og fikk med det sin femte AFC Offensive Player of the Week-tittel. I uke 14 stilte Brady med en 36-yard punt da Patriots slo Miami Dolphins 12–0. Statistisk sett var Bradys beste kamp sesongens siste kamp, da han hadde en quarterback rating på 122,9 mot Buffalo Bills, og igjen ble utpekt til AFC Offensive Player of the Week. Brady avsluttet sesongen med 3 620 pasningsyards og 23 touchdowns, og ble nummer i avstemningen for NFLs MVP bak Peyton Manning og Steve McNair som delte tittelen det året.

I de to første rundene av sluttspillet slo Patriots Tennesee Titans i divisjonsrunden 17–14, hvor Brady gikk 21 av 41 for 201 pasningsyards og én touchdown, og deretter Indianapolis Colts i AFC Championship-kampen 24–14. Brady fullførte 22 av 37 pasninger for 237 yards, én touchdown og én interception. Den 1. februar 2004 ledet Brady Patriots til en seier, 32–29 mot NFC-mesterne Carolina Panthers i Super Bowl XXXVIII, og ble utpekt til Super Bowl MVP for andre gang. I kampen kastet Brady for 354 pasningsyards med tre touchdowns, og satte rekorden for flest fullførte pasninger i et Super Bowl med 32. Med 1:08 igjen av fjerde kvarter og de to lagene uavgjort 29–29 jobbet Brady ballen frem med fem fullførte pasninger på rad, og gjorde det mulig for Vinatieri å score et field goal fra 41 yards som sikret seieren.

Under -sesongen hjalp Brady Patriots å sette en NFL-rekord med 21 seiere på rad, inkludert kamper i fjoråret, en prestasjon som beæres i Pro Football Hall of Fame (for offisielle rekorder ser NFL på det som en seierrekke på 18 kamper i seriespill; kamper i sluttspillet telles ikke). New England avsluttet sesongen 14–2, og tangerte med det resultatet fra fjoråret samt det beste seriespillet for de regjerende mestrene i NFL. Patriots vant også divisjonstittelen i AFC East for tredje gang på fire år. Brady kastet for 3 692 yards med 28 touchdowns, en passer rating på 92,6, og ble utvalgt til sitt andre Pro Bowl.

I sluttspillet ledet Brady Patriots til seier mot Indianapolis Colts i divisjonsrunden, 20–3, og Pittsburgh Steelers i AFC Championship-kampen 41–27. Brady sin sesongs beste kamp i Pittsburgh til tross for at han trengte intravenøs behandling kvelden før da han hadde en kroppstemperatur på . Mot NFLs beste forsvar oppnådde han en passer rating på 130,5, hans høyeste i sesongen. Den 6. februar 2005 sikret Patriots en knapp seier mot Philadelphia Eagles, 24–21, i Super Bowl XXXIX i Alltel Stadium i Jacksonville, Florida. Brady kastet for 236 yards og 2 touchdowns mens han sikret Patriots' tredje ligatittel på fire år. De ble det første laget siden Dallas Cowboys i 1992–1995 til å vinne tre Super Bowls på fire år.

#### 2005–2008: Begynnelsen av Super Bowl-tørken og skade
##### 2005- og 2006-sesongene
I -sesongen ble Patriots mer avhengige av Bradys pasningsspill etter at running backs Corey Dillon, Patrick Pass og Kevin Faulk pådro seg skader. BRady måtte også tilpasse seg til lagets nye center Russ Hochstein og running back Heath Evans. Den 9. oktober, da Patriots slo Atlanta Falcons 31–28, hadde Brady 350 pasningsyards, tre touchdowns, og én interception, og vant AFC Offensive Player of the Week. Brady avsluttet sesongen som #1 i pasningsyards med 4 110, og #3 i touchdowns med 26. Hans passer rating på 92,3 var til da hans nest høyeste, men han tangerte også det høyeste antallet interceptions han hadde hatt i én sesong med 14. Han rushet for 89 yards og hadde fire fumbles, det laveste antallet i sin karriere. Patriots avsluttet sesongen 10–6, og vant sin tredje AFC East-tittel på rad. Han ble utvalgt til sitt tredje Pro Bowl ved sesongslutt.

I Wild Card-runden ledet Brady Patriots til seier mot Jacksonville Jaguars med 201 pasningsyards og tre touchdowns, med et sluttresultat på 28–3. Den 14. januar 2006 tapte Patriots 27–13 mot Denver Broncos i INVESCO Field i divisjonsrunden. Brady kastet for 341 yards i kampen, med én touchdown og to interceptions, i sitt første tap i sluttspillet etter ti seiere. Etter sesongslutt ble det avslørt at Brady hadde spilt med idrettsbrokk siden desember. Linebacker Willie McGinest kommenterte det og sa at han visste det, men Brady fortsatte å spille.

Brady startet -sesongen med 163 pasningsyards, to touchdowns og en interception mot Buffalo Bills da Patriots vant 19–17. I uke 8, mot Minnesota Vikings, hadde han en av sine beste kamper i sesongen med 372 pasningsyards, fire touchdowns og én interceptions da Patriots vant 31&ndash7. Han hadde nok en kamp med fire touchdowns i uke 11, da de vant 35–0 mot Green Bay Packers. Brady ledet Patriots til et sesongresultat på 12–4, og fjerde seed for AFC i sluttspillet. I seriespillet kastet Brady for 3 529 yards med 24 touchdowns. Han var til å begynne med ikke en av spillerne som ble utvalgt til Pro Bowl, men ble tilbudt å spille som en erstatning etter at San Diego Chargers' quarterback Philip Rivers måtte trekke seg. Brady endte opp med å takke nei til invitasjonen.

I sluttspillet tok Patriots først imot divisjonsrivalene New York Jets i Wild Card-runden. Patriots slo Jets 37–16, mens Brady gikk 22 av 34 for 212 yards og to touchdowns. Patriots reiste så til San Diego for å møte Chargers i divisjonsrunden. Dette var Bradys første sluttspillkamp i sin hjemmestat California, i en hard kamp mot et lag som mange hadde valgt som favoritter til å vinne Super Bowl XLI. Med åtte minutter igjen av det fjerde kvarteret og Patriots under med åtte poeng, startet Brady en drive som skulle avgjøre kampen. Etter en 49-yards pasning til wide receiver Reche Caldwell gav Stephen Gostkowski Patriots ledelsen 24–21 med et field goal med 1:10 igjen av kampen. Chargers forsøkte å utligne til uavgjort med et field goal av Nate Kaeding fra 54 yards, men med en bom var seieren sikret for Patriots.

I AFC Championship-kampen møtte Patriots Indianapolis Colts. De to lagene hadde møttes to ganger i de tre siste sluttspillene i Foxborough; denne kampen skulle derimot spilles i Indianapolis. Patriots ledet til halftime 21–6; Colts og Peyton Manning klarte derimot å organisere et comeback og vant eventuelt kampen 38–34. Brady avsluttet kampen med 21 av 34 pasninger for 232 yards, én touchdown og én interception.

##### 2007: Perfekt seriespill og første MVP

I offseason 2007 gikk Patriots gjennom store endringer i sin offensive spillerstall. De plukket opp wide receiverene Donté Stallworth, Wes Welker, Kelley Washington og Randy Moss; tight end Kyle Brady; og running back Sammy Morris-Brady nøt det noen sportsjournalister beskrev som en av de beste sesongene noensinne av en quarterback. Resultatet på en gjennomsnittlig Patriotskamp i seriespillet i 2007 var ved sesongslutt 37–17. Brady ledet Patriots til lagets første perfekte seriespill, 16–0, og sikret flere karriere-, lag- og NFL-rekorder i prosessen. Han vant AFC Offensive Player of the Week fem ganger i løpet av sesongen. I en bortekamp mot Dallas Cowboys satte han en karriererekord med fem touchdownpasninger da de vant 48–27. Seieren tangerte også Cowboys' Hall of Fame quarterback Roger Staubachs rekord for flest seiere av en startende quarterback i sine først 100 kamper med 76. Uken etter, da Patriots slo Miami Dolphins 49–28, satte han også rekorder, med en ny karriererkord på seks touchdownpasninger og sin første kamp med perfekt passer rating. To uker senere, i 24–20 comeback-seier mot Indianapolis Colts, hadde han tre touchdownpasninger, hans niende kamp på rad med minst tre, og slo Peyton Manning NFL-rekord på åtte kamper. I sesongens siste kamp, mot New York Giants, hadde Brady to touchdownpasninger; hans andre var hans 50. totalt, og slo med det Mannings rekord på 49 i -sesongen.

Brady avsluttet sesongen med 4 806 pasningsyards, 50 touchdownpasninger, og bare åtte interceptions. ESPN stemte den frem som den beste pasningssesongen noensinne i 2013. 50 touchdowns til 8 interceptions var da en NFL-rekord. Han ble den første quarterbacken med 50 touchdownpasninger, og hans passer rating på 117,2 er per slutten av 2020-sesongen den sjette høyeste noensinne. Han ledet Patriots til å bli det første laget til å gå ubeseiret gjennom et seriespill på 16 kamper, og lagets angrep satte NFL-rekorder med 589 poeng og 75 touchdowns totalt, rekorder som stod frem til 2013 da Denver Broncos slo dem. Lagets 50 touchdownpasninger er også fjerde mest i en sesong. BRady ble utpekt til både NFL MVP og Offensive Player of the Year. Associated Press utpekte ham til Male Athlete of the Year, som var første gang en amerikansk fotballspiller hadde vunnet prisen siden Joe Montana i 1990. Han ble utvalgt til First Team All-Pro for fjerde gang.

I Patriots' første kamp i sluttspillet, i divisjonsrunden mot Jacksonville Jaguars, begynte Brady kampen med en sluttspillrekord på 16 fullførte pasninger på rad, og avsluttet kampen med 26 av 28, 92,9% fullførte, som var en rekord for høyest prosentandel fullførte pasninger (minst 20 pasninger) i serie- og sluttspill i NFL. Med seieren tangerte Patriots Miami Dolphins' rekord med 17 seiere på rad i én sesong.

Statistisk sett presterte ikke Brady like bra i AFC Championship-kampen mot San Diego Chargers, med 209 pasningsyards, to touchdowns og tre interceptions (inkldert hans første i red zone siden Patriots tapte mot Broncos i sluttspillet i 2005). Patriots vant allikevel sesongens 18. kamp 21–12, og nådde Super Bowl for fjerde gang på syv sesonger. Brady, med sin 100. seier, satte også en NFL-rekord for færrest kamper for å oppnå milepælen: 100–26 er 16 kamper færre enn Joe Montanas gamle rekord.
Under Super Bowl XLII i University of Phoenix Stadium i Glendale, Arizona var Brady under mye press, og ble sacked fem ganger. Patriots klarte å ta ledelsen med en touchdownpasning til Moss med mindre enn tre minutter igjen av fjerde kvarter, men med et siste drive tok Giants ledelsen og seieren, 17–14, og ødela Patriots' sjanse for en perfekt sesong inkludert sluttspillet siden NFL utvidet seriespillet til 16 kamper.

##### 2008: Skade
I sesongåpningen 2008 mot Kansas City Chiefs i Gillette Stadium pådro Brady seg en seriøs skade i venstre kne halvveis inn i første kvarter etter en takling fra Chiefs' safety Bernard Pollard; Brady ble tatt ut av kampen og kom ikke tilbake. Laget bekreftet senere at Brady måtte opereres, og at han var ute for resten av sesongen. Brady revnet både korsbånd og leddbånd i kneet. Skaden betydde slutten på Bradys 111 kamper på rad som starter (#9 på flest starter på rad av en quarterback i NFL). Dr. Neal ElAttrache utførte operasjonen på korsbåndet i Los Angeles Kerlan-Jobe Orthopaedic Clinic den 6. oktober. En infeksjon førte til videre debridementoperasjoner i etterkant. Brady fikk antibiotika intravenøst for infeksjonen, som truet med å forlenge rehabiliteringsprosessen. Selv uten Brady klarte Patriots å avslutte sesongen 11–5, men gikk glipp av både divisjonstittelen, og sluttspillet for første gang siden 2002, etter tiebreakers.

#### 2009–2013: Statistisk suksess og fortsatt Super Bowl-tørke
##### 2009: Comebacksesongen

I sin første kamp på nesten ett år kastet Brady for 378 yards og to touchdowns i sesongåpningen mot Buffalo Bills. I kampens tre siste minutter lå Patriots under 24–13 før Brady og tight end Benjamin Watson scoret to touchdowns på rad, og sikret seieren 25–24. Brady ble utpekt til AFC Offensive Player of the Week for 13. gang i sin karriere.

Under en snøstorm den 18. oktober 2009 satte Brady en ny NFL-rekord for flest touchdowns i ett quarter med fem i en kamp mot Tennessee Titans. Brady avsluttet kampen med seks touchdowns, og tangerte sin karriererekord fra 2007, 380 yards med 29 av 34, og nesten en perfekt passer rating på 152,8. Han vant Offensive Player of the Week for andre gang i sesongen. Med 59 poeng mot Titans' 0 tangerte Patriots rekorden for høyeste seiersmargin siden sammenslåingen av AFL og NFL i 1970, og satte en rekord for største ledelse før halftime i NFLs historie, med 45–0.

Brady avsluttet sesongen med 4 398 pasningsyards og 28 touchdowns, og en rating på 96,2, til tross for at han i løpet av sesongen knakk høyre ringfinger og tre ribbein. Han ble utvalgt til Pro Bowl 2010 og utpekt til NFL Comeback Player of the Year.

Brady avsluttet 2009-sesongen med 154 pasningsyards, to touchdowns og tre interceptions i Wild Card-runden, med et 33–14 tap mot Baltimore Ravens, som var Bradys første sluttspilltap på hjemmebane, og første hjemmetap i sluttspillet av en Patriots quarterback siden Steve Grogan tapte mot Houston Oilers i divisjonsrunden i 1978.

##### 2010: Andre MVP-sesong
Den 10. september 2010 skrev Brady under på en fireårig kontraktforlengelse verd $72 millioner, og ble dermed den best betalte spilleren i NFL. Forlengelsen inkluderte en garanti på $48,5 millioner.

Brady ble den kjappeste quarterbacken til å vinne 100 kamper i seriespillet da Patriots slo Miami Dolphins 41–14 den 4. oktober. Da Patriots slo Indianapolis COlts 31–28 den 21. november tangerte Brady Brett Favres rekord på 25 hjemmeseiere på rad i seriespillet som starter. Bradys siste tap på hjemmebane var 17–14 mot New York Jest den 12. november 2006. Den 25. november, med en 45–24 seier mot Detroit Lions, hadde han 341 pasningsyards og fire touchdowns, og ble utnevnt AFC Offensive Player of the Week. I samme kamp oppnådde Brady også en perfekt passer rating for andre gang i sin karriere. Uken etter, i en 45–3 seier mot New York Jets, hadde han 326 pasningsyards og fire touchdowns, og ble utpekt AFC Offensive Player of the Week for andre uke på rad. Seieren over Jets satte også en NFL_rekord med 26 hjemmeseiere i seriespillet på rad som starter.

Brady kastet for 3 900 yards med 36 touchdowns og fire interceptions i sesongen. Han hadde en passer rating på 111,0; Brady hadde da to av de fem beste sesongene i NFLs historie, og han ble den første spilleren i NFLs historie til å avslutte to forskjellige sesonger med en rating på over 110. Laget tangerte også en NFL-rekord for kun fem interceptions i en hel sesong.

Brady ble valgt som starter i Pro Bowl 2011. Han trakk seg derimot fra kampen (og ble erstattet med Matt Cassel som da spilte for Kansas City Chiefs) etter en operasjon for et brudd i sin høyte fot fra 2008. Brady ble enstemmig utvalgt til AP All-Pro Team og ble utpekt til Associated Press NFL Offensive Player of the Year 2010. Han ble også enstemmig valgt til årets MVP for andre gang i sin karriere. Brady ble rangert som ligaens beste spiller på NFL Top 100 Players of 2011 av andre spillere.

Etter å ha sikret første seed i AFC og en bye i første runde, tapte Patriots 28–21 mot Jets divisjonsrunden. Brady avsluttet kampen 29 av 45 for 299 yards og to touchdowns, med én interception, som avsluttet hans NFL-rekord på antall pasningsforsøk på rad uten en interception etter 340.

##### 2011: Nederlag i Super Bowl XLVI

I den første uken av -sesongen satte Brady en personlig rekord med 517 pasningsyards, fire touchdowns og én interception da Patriots slo Miami Dolphins 38–24, og ble utnevnt AFC Offensive Player of the Week. Han tangerte rekorden for lengste pasning med 99 yards på en touchdown til Wes Welker i andre kvarter. Uken etter, da Patriots vant 35–21 over San Diego Chargers, hadde han 423 pasningsyards og tre touchdowns, og vant igjen AFC Offensive Player of the Week. Da Patriots møtte Miami Dolphins for andre gang i uke 16 hadde Brady 304 pasningsyards og én touchdownpasning, samt 17 rushing yards på ni forsøk og to rushing touchdowns da de vant 27–24; Brady fikk sin tredje AFC Offensive Player of the Week-tittel for sesongen. I seriespillets siste kamp, mot Buffalo Bills, ble Brady den fjerde quarterbacken noensinne med 5 000 yards i én sesong, med en total på 5 235; selv om Brady slo Dan Marino gamle rekord på 5 084 ble han slått av Drew Brees samme sesongen, som hadde 5 476 pasningsyards. Patriots avsluttet sesongen 13–3 og sikret første seed i AFC. Brady ble utvalgt til Pro Bowl, og ble erklært den fjerde beste spilleren i ligaen på NFL Top 100 Players of 2012.

Da Patriots slo Denver Broncos 45–10 i divisjonsrunden satte Brady en personlig sluttspillrekord med 363 pasningsyards, og tangerte NFLs sluttspillrekord med Daryle Lamonica og Steve Young med seks touchdownpasninger. Seieren, som var Bradys første i sluttspillet siden 2007-sesongen, gav Brady og Patriots' hovedtrener Bill Belichick NFL-rekorden for flest seiere i sluttspillet av en quarterback-hovedtrener duo med 15. I AFC Championship-kampen mot Baltimore Ravens hadde Brady ingen touchdownpasninger for første gang på 36 kamper, men sanket 239 yards og én touchdown med et 1-yard rush mot slutten av kampen. Patriots vant kampen 23–20 etter at Ravens' kicker Billy Cundiff bommet på et field goal, og Brady nådde sitt femte Super Bowl.

Patriots møtte New York Giants i Super Bowl XLVI i Lucas Oil Stadium i Indianapolis, en omkamp fra deres møte i Super Bowl XLII fire år tidligere. Brady presterte bra, og avsluttet første halvdel med å tangere en Super Bowl-rekord med et 96-yard touchdown drive, og hadde på et punkt 16 fullførte pasninger på rad, og var 20 av 23 inn i tredje kvarter, som også var en Super Bowl-rekord. Brady kastet to touchdowns mot én interception, og ble straffet for intentional grounding i end zone som gav en safety til Giants. Giants scoret så en touchdown sent i fjerde kvarter, og serverte dermed Brady sitt andre nederlag i en Super Bowl-kamp.

##### 2012- og 2013-sesongene
Brady startet hver eneste kamp i  og ledet Patriots til et sesongresultat på 12–4. Blant sesongens høydepunkt var en 42–14 seier over Houston Texans i uke 14. Brady hadde 296 pasningsyards og fire touchdowns, og ble utnevnt AFC Offensive Player of the Week. Patriots scoret totalt 557 poeng, tredje høyest i NFLs historie, og Brady ble den første quarterbacken til å lede laget sitt til ti divisjonstitler. Patriots ble også det første laget til å score minst 500 poeng i en sesong fire ganger, med Brady som quarterback alle fire sesongene, som også var en rekord. Han avsluttet sesongen med 4 827 pasningsyards, 34 touchdowns, åtte interceptions og en passer rating på 98,7. Det var Bradys tredje sesong på rad med over 30 touchdownpasninger. Han ble utvalgt til Pro Bowl for åttende gang i sin karriere. Brady ble igjen rangert som nummer fire på NFL Top 100 Players of 2013.

Brady startet i begge kampene i sluttspillet. Patriots vant 41–28 mot Houston Texans i divisjonsrunden. Brady hadde 344 pasningsyards og tre touchdowns, og ledet laget til AFC Championship Game i hans 12. år som startende quarterback. Med seieren forbigikk Brady Joe Montana i antall sluttspillseiere med 17. Patriots tapte så mot Baltimore Ravens, som gikk videre til å vinne Super Bowl XLVII, 28–13 i AFC Championship. Han kastet for 320 yards med én touchdown og to interceptions. Det var Bradys første nederlag noensinne på hjemmebane etter å ha ledet til halftime, etter 67 slike kamper.

Den 25. februar 2013 fikk Brady en treårig kontraktforlengelse med Patriots, som sikret ham for laget ut 2017. Sportsjournalisten Peter King kalte avtalen "amazing", da Brady fikk like over $27 millioner mer over 2015-2017-sesongene, og påpekte at det reflekterte Robert Krafts ønske om å sørge for at Brady pensjonerer seg med laget.

Sesongen begynte med store endringer i lagets angrepsrekke. Tight end Rob Gronkowski ble skadet og Aaron Hernandez ble arrestert. Wes Walker gikk til Denver Broncos, Danny Woodhead til San Diego Chargers og Brandon Lloyd ble frigitt. For å erstatte de fem spillerne plukket Patriots opp Danny Amendola som free agent fra Rams, og draftet wide receiverene Aaron Dobson og Josh Boyce, samt plukket opp den usignerte nykommeren Kenbrell Thompkins. I de to første kampene fullførte Brady 52% av pasningene og hadde tre touchdowns og én interception.

Brady jaktet på Drew Brees' rekord på 54 seriekamper på rad med minst én touchdownpasning, men rekken ble avsluttet på 52 i uke 5 da Patriots tapte mot Cincinnati Bengals. I en kamp mot New Orleans Saints i uke 6 slet Patriots i første halvdel, men kom sterkt tilbake i andre, med 269 pasningsyards for BRady og en touchdown til Kenbrell Thompkins idet tiden løp ut for å sikre seieren.

I uke 12 møtte Brady Peyton Manning for 14. gang i sin karriere. Etter å ligge under med 24 poeng til halftime scoret Brady og Patriots 31 poeng uten å slippe noen inn. Patriots vant i ekstratid med et field goal fra Stephen Gostkowski. Seieren sikret Brady tittelen som AFC Offensive Player of the Week. Med seier mot Baltimore Ravens i uke 16 hadde Brady 147 seiere som startende quarterback, og tangerte Dan Marino for fjerde flest noensinne, og med seier mot Buffalo Bills uken etter tangerte han John Elway for tredje flest. I seieren mot Bills hadde Brady en 32-yard punt. Brady ble utvalgt til Pro Bowl for niende gang, og rangert som nummer tre på NFL Top 100 Players of 2014.

Patriots avsluttet seriespillet 12–4 og sikret andre seed i AFC med en bye i første runde av sluttspillet. I divisjonsrunden hadde Brady sin 25. kamp i sluttspillet mot Indianapolis Colts, og slo Brett Favres rekord for antall sluttspillkamper av en quarterback (Jerry Rice spilte i 29 sluttspillkamper). Han hadde 198 pasningsyards i en kamp hvor Patriots vant 42–22 bak fire touchdowns fra running back LeGarrette Blount. Uken etter tapte Patriots 26–16 mot Denver Broncos i AFC Championship. Brady fullførte 24 av 38 pasninger for 277 yards og én touchdown, og sanket syv yards og en rushing touchdown på to forsøk.

#### 2014–2016: Ny suksess i Super Bowl og Deflategate
##### 2014: Fjerde Super Bowl-tittel

Brady startet -sesongen med et 33–20 tap mot Miami Dolphins. Det var Bradys første tap i åpningskampen siden 2003. Brady samlet 241 yards og én touchdown. New England kom sterkt tilbake mo Minnesota Vikings, men Brady imponerte ikke med 149 pasningsyards og én touchdown mens Patriots vant 30–7. Mot Oakland Raiders var Brady under mye press, men kastet for 234 yards og én touchdown da Patriots vant 16–9. Etter et ydmykende tap på 41–14 mot Kansas City Chiefs ledet Brady laget til to seiere på rad mot Cincinnati Bengals og Buffalo Bills. Brady slo så New York Jets med 261 yards og tre touchdowns. Patriots slo Chicago Bears 51–23 uken etter, da Brady sikret 354 pasningsyards og fem touchdowns. I de tre neste kampene kastet Brady for 333, 257 og 349 yards mot henholdsvis Denver Broncos, Indianapolis Colts og Detroit Lions, med to touchdowns og én interception i sistnevnte. Patriots' seierrekke ble avsluttet av Green Bay Packers i uke 13. Patriots lå under 13–0 tidlig i kampen, før Brady kastet for 254 yards og to touchdowns, men Packers holdt ledelsen 26&dnash;21 til kampens slutt. Brady sikret en NFL-rekord med sin tolvte AFC East-tittel. I de to siste kampene slet Brady, med bare 182 yards, én touchdown og én interception i en 17–16 seier mot Jets, og bare 80 yards i halvparten av sesongens siste kamp mot Buffalo Bills, som Patriots tapte 17–9, men hverken Julian Edelman, Rob Gronkowski eller tre startende offensive linemen spilte hele kampen, og Brady spilte kun den først halvdelen. Brady ble utvalgt til sitt tiende Pro Bowl, og rangert som nummer tre på NFL Top 100 Players of 2015.

Brady hadde tre touchdownpasninger og en fjerde rushing touchdown da Patriots slo Baltimore Ravings 35–31 i divisjonsrunden, og slo Curtis Martin klubbrekord for rushing touchdowns i sluttspillet; Brady slo også Joe Montanas rekord for touchdowns i sluttspillet med 46. Etter at Ravens scoret på sine to første drives lå Patriots under 14–0, før Brady først utlignet til 14–7 med en rushing touchdown etter en 78-yard drive på åtte plays, og til 14–16 etter en 15-yard touchdownpasning til Danny Amendola. Etter en interception mot slutten av første halvdel scoret derimot Ravens en 11-yard touchdown fra Joe Flacco til tight end Owen Daniels, og Raven økte ledelsen videre til 28–14 før Brady og Patriots igjen utlignet til uavgjort medan touchdownpasning til Rob Gronkowski og en lateral pass til Julian Edelman, som hev en 51-yard pasning til Amendola for en touchdown. Ravens' kicker Justin Tucker sikret en 31–28 ledelse i fjerde kvarter før Brady fant Brandon LaFell med en 23-yard touchdownpasning. Med en mislykket hail mary fra Flacco sikret Brady sitt niende AFC Championship Game, fjerde på rad, og tredje mot Indianapolis Colts. Patriots vant overlegent, 45–7, og med sitt sjette Super Bowl tangerte Brady John Elways rekord for flest Super Bowl-kamper for en quarterback. Brady kastet for 226 yards med tre touchdowns og én interception mot Colts.

Under Super Bowl XLIX i University of Phoenix Stadium i Glendale, Arizona, fullførte Brady 37 av 50 pasninger for 328 yards, fire touchdowns, og to interceptions. Med et comeback på ti poeng i fjerde kvarter, som da var en rekord, slo Patriots Seattle Seahawks 28–24, og sikret Brady sin fjerde Super Bowl-ring, som også tangerte Joe Montana og Terry Bradshaw for flest Super Bowl-seiere som startende quarterback. Han ble utpekt til Super Bowl MVP for tredje gang, og tangerte med det Montanas rekord. Bradys 37 fullførte pasninger satte også en ny Super Bowl-rekord, som Brady selv kom til å slå i Super Bowl LI to år senere.

##### Deflategate

Den 6. mai 2015 publiserte NFL en 243 sider lang rapport rundt deflasjon av fotballer brukt i AFC Championship Game i fjorårets sesong. Rapporten onkluderte med at Brady sannsynligvis var klar over at ballene ikke hadde nok luft i seg. Den 11. mai ble Brady suspendert i fire kamper av NFL for å ha vært involvert, basert på "store mengder av troverdig bevismateriale" om at Brady visste at personer ansatt av Patriots trakk luft ut av ballene, og at han ikke hadde jobbet med etterforskerne. Den 11. mai skrev Troy Vincent, da NFL Executive Vice President of Football Operations, et brev til Brady, hvor det blant annet sto: "Your actions as set forth in the report clearly constitute conduct detrimental to the integrity of and public confidence in the game of professional football." Videre stod det: "With respect to your particular involvement, the report established that there is substantial and credible evidence to conclude you were at least generally aware of the actions of the Patriots' employees involved in the deflation of the footballs and that it was unlikely that their actions were done without your knowledge. Moreover, the report documents your failure to cooperate fully and candidly with the investigation, including by refusing to produce any relevant electronic evidence (emails, texts, etc.), despite being offered extraordinary safeguards by the investigators to protect unrelated personal information, and by providing testimony that the report concludes was not plausible and contradicted by other evidence." Brady anket suspensjonen gjennom NFL Players Association den 14. mai.

28. juli annonserte Roger Goodell, NFLs kommissær, at Bradys suspensjon fremdeles stod. Brady gav NFLPA tillatelse til å anke suspensjonen til en føderal domstol. Goodell viste til det at Brady hadde ødelagt sin mobiltelefon som en kritisk faktor i avgjørelsen om å holde fast ved suspensjonen. NFL gikk også til en føderal domstol for å få bekreftet Goodells avgjørelse. Den 29. juli uttalte Brady seg på Facebook med kritikk om Goodells avgjørelse om å ikke droppe suspensjonen, og sa "I am very disappointed by the NFL's decision to uphold the 4 game suspension against me. I did nothing wrong, and no one in the Patriots organization did either... I will not allow my unfair discipline to become a precedent for other NFL players without a fight."

Reaksjoner på straffen var blandet. Mike Freeman, skribent for Bleacher Report, sa seg enig i Goodells avgjørelse, og at straffen var "brutal, but it deserved to be." Andre kommentatorer mente at Patriots' rykte som en organisasjon som tøye grenser rundt NFLs regler virket til å ha påvirket hvor streng straffen ble. Andre beskrev straffen som "firm but fair".

Den 3. september 2015 løftet dommer Richard M. Berman for United States District Court for the Southern District of New York Bradys straff, som lot ham spille de første fire kampene i 2015-sesongen. Berman viste til at NFL ikke hadde gitt klar beskjed til Brady om hva han var siktet for og sjansene for at han skulle straffse med suspensjon. I kommentaren ble Goodell også kritisert for å "manipulating Brady's testimony" under ankehøringen.

##### 2015-sesongen

Under NFL Kickoff Game ledet Brady Patriots til en 28–21 seier mot Pittsburgh Steelers. Han kastet for 288 yards med tre touchdowns, hvorav tre var til Rob Gronkowski. Patriots' seier var Bradys 161., hvor alle var med Patriots, som slo Green Bay Packers quarterback Brett Favres rekord for flest seiere i seriespiellet som startende quarterback med ett lag. Uken etter kastet Brady for 466 yards og tre touchdowns mot Buffalo Bills. I løpet av sesongens fem første kamper hadde Brady 14 touchdownpasninger og én interception, med en quarterback passer rating på 118,4. Da Patriots slo Miami Dolphins 36–7 i uke 8 hadde Brady 356 pasningsyards og fire touchdowns, og ble tildelt sin karrieres 25. AFC Offensive Player of the Week-tittel.

Til tross for Bradys suksess slet laget med at flere viktige angrepsspillere pådro seg skader, inkludert wide receiver Julian Edelman, og Patriots fikk eventuelt sitt første nederlag mot Denver Broncos, som spilte uten Peyton Manning, i Denver under *NBC Sunday Night Football* etter Thanksgiving etter å ha startet sesongen 10–0. Patriots tapte deretter tre av sine gjenværende fem kamper og avsluttet sesongen 12–4 for fjerde år på rad og fikk dermed andre seed i AFC. Brady avsluttet seriespillet med flest touchdownpasninger i ligaen, 36, og syv interceptions. Han ble utvalgt til sitt 11. Pro Bowl (syvende på rad) og ble rangert som #2 på NFL Top 100 Players of 2016 bak ligaens MVP Cam Newton.

Med Edelman tilbake fra en fotskade slo Patriots Kansas City Chiefs i divisjonsrunden 27–20 etter å ha fått en bye i første runde. Brady fullførte 28 av 42 pasninger for 302 yards og 2 touchdownpasninger, samt en rushing touchdown, og ledet laget til sitt femte AFC Championship på fem år. Patriots gikk videre til AFC Championship hvor de møtte Peyton Manning og Denver Broncos i Sports Authority Field at Mile High. Dette ble det 17. og siste møtet mellom de to quarterbackene, da Manning annonserte at han skulle pensjonere seg etter sesongslutt. Broncos' sterke forsvar holdt Brady til 27 av 56 pasninger, med to interceptions og én touchdownpasning, og Patriots tapte eventuelt 20–18 etter en mislykket two-point conversion med under et halvt minutt igjen av kampen.

##### Suspendert etter Deflategate
Den 29. februar 2016 skrev Brady under på en toårig kontraktforlengelse ut 2019-sesongen. Tre dager senere anket NFL dommer Richard M. Bermans avgjørelse fra 2015 om å løfte Bradys suspensjon som straff for hans antatte rolle i Deflategate-skandalen. Under høringen i New York City den 3. mars 2016 avhørte en dommerpanel fra United States Court of Appeals for the Second Circuit NFLPAs advokat Jeffrey L. Kessler og NFLs advokat Paul Clement, og Circuit Judge Denny Chin sa at "the evidence of ball tampering is compelling, if not overwhelming."

Den 25. april ble Bermans avgjørelse om å løfte Bradys fire kamper lange suspensjon hevet av U.S. Appeals Court. Circuit Judge Barrington Daniels Parker jr. stilte seg med Chin og sa at de ikke i etterkant kunne kritisere den tidligere avgjørelsen, men mente at den "met the minimum legal standards established by the Labor Management Relations Act of 1947". Circuit Chief Judge Robert Katzmann stilte seg uenig, og skrev at NFLs straff for bruk av stickum var "highly analogous" og at "the Commissioner was doling out his own brand of industrial justice." Den 23. mai anket Brady i et forsøk på å få saken hørt av helle U.S. 2nd Circuit Court. Bradys søknade om en *[[en banc]]*-høring ble avslått 13. juli. Den 15. juli annonserte Brady på Facebook at han kom til å legge Deflategate bak seg og godta suspensjonen, og dermed gå glipp av de fire første kampene av 2016-sesongen.

##### 2016: Femte Super Bowl-tittel

Etter å ha fullført suspensjonen spilte Brady sin første kamp i -sesongen borte mot Cleveland Browns den 9. oktober; han fullførte 28 av 40 pasninger for 406 yards og tre touchdowns da Patriots vant 33–13, og ble utpekt til AFC Offensive Player of the Week. I sin første hjemmekamp i sesongen fullførte Brady 29 av 35 pasninger for 376 yards og tre touchdowns i en 35–17 seier over Cincinnati Bengals. I uke 7 var Brady 19 av 26 for 222 yards og to touchdowns i en seier mot Pittsburgh Steelers, og uken etter slo Patrits Buffalo Bills 41–25, da Brady fullførte 22 av 33 pasninger for 315 yards og fire touchdowns. Bradys prestasjoner i sine første fire kamper tjente ham tittelen som AFC Offensive Player of the Month for oktober.

Etter en bye i uke 9 møtte Brady og Patriots Seattle Seahawks i en omkamp fra Super Bowl XLIX. Brady fullførte 23 av 32 pasninger for 316 yards, med én interception og null touchdowns i en kamp hvor ledelsen byttet side syv ganger for et sluttresultat på 31–24 i Seahawks' favør. I uke 11 møtte Patriots San Francisco 49ers, hvor Brady ble tildelt AFC Offensive Player of the Week-tittelen etter 24 av 40 pasninger for 280 yards med fire touchdowns og ingen interceptions. Med de fire touchdownpasningene nådde Brady 444 totalt i løpet av sin karriere for ett lag, og slo med det Brett Favres rekord med Green Bay Packers. Uken etter fikk Patriots sin 500. seier (inkludert sluttspill), og Brady ble den femte quarterbacken noensinne med 60 000 pasningsyards i løpet av sin karriere, da Patriots slo New York Jets 22–17. Uken derpå fikk Brady sin 201. seier etter en kamp mot Los Angeles Rams, og slo med det Peyton Mannings rekord på 200.

I uke 15 sikret patriots sin åttende AFC East-tittel på rad med en 16–3 borteseier mot Denver Broncos hvor Brady fullførte 16 av 32 pasninger for 188 yards. Brady ble utvalgt til sitt åttende Pro Bowl på rad og 12. totalt den 20. desember 2016. Med nok en seier i sesongens siste kamp, mot Miami Dolphins, sikret Brady og Patriots hjemmebane i sluttspillet. Med 276 pasningsyards mot miami klatret Brady forbi Dan Marino til fjerdeplass for pasningsyards i karrieren. Med 28 touchdownpasninger og kun to interceptions i seriespillet slo Brady også Nick Foles' rekord på 27:2 TD:INT fra . Brady ble valgt til AP All-Pros andrelag, bak Atlanta Falcons' quarterback Matt Ryan som ble valgt til førstelaget. Brady ble også rangert som #1 på NFL Top 100 Players of 2017, og ble dermed den første spilleren til å bli rangert som nummer én siden NFL begynte å produsere listen.

Brady og Patriots begynte sluttspillet i divisjonsrunden, hjemme mot Houston Texans, hvis forsvar var rangert som det beste i ligaen for sesongen. Brady fullførte 18 av 38 pasninger for 287 yards, to touchdowns og to interceptions mens Patriots vant 34–16 og nådde AFC Championship for sjette år på rad, en ny rekord. Patriots tok imot Pittsburgh Steelers, hvor Brady fullførte 32 av 42 pasninger for 284 yards, tre touchdowns og ingen interceptions. Seieren var Brady og hovedtrener Bill Belichicks syvende conference-tittel som en duo, og Patriots satte en NFL-rekord med sin niende Super Bowl-kamp.

Under Super Bowl LI i NRG Stadium i Houston, Texas søndag den 5. februar 2017 møtte Patriots Atlanta Falcons, som hadde det høyest rangerte angrepet i ligaen. Brady hadde 43 fullførte pasninger av 62 forsøk for 466 pasningsyards, og satte Super Bowl-rekorder i alle tre kategoriene. Han hadde også to touchdownpasninger og én interception, som ble returnert for en touchdown av Robert Alford i andre kvarter. Etter å ligge bak 28–3 halvveis inn i tredje kvarter scoret Brady og Patriots 25 poeng på rad, og utlignet til uavgjort ved kampslutt. Dette resulterte i ekstratid for første gang i ett Super Bowl. Patriots vant myntkastet, og Brady ledet Patriots ned banen for en touchdown og sikret seieren 34–28, som var både lagets og Super Bowls største comebackseier. Brady vant sitt femte Super Bowl, og satte med det en rekord for flest Super Bowl-seiere av en quarterback, og tangerte Charles Haleys rekord for flest Super Bowl-seiere av en spiller. Bradys fjerde Super Bowl MVP var også en ny rekord.

#### 2017–2019: Siste år i New England
##### 2017: Tredje MVP-sesong og nederlag i Super Bowl LII
Den 12. mai 2017 ble det annonsert at Brady skulle være på omslaget for *[[Madden NFL 18]]*. Under et intervju med CBS den 17. mai spurte Charli Rose Bradys kone, Giseesl Bündchen, om hun ville at Brady skulle pensjonere seg til tross for at han spilte på et så høyt nivå. Bündchen nevnte at Brady hadde slitt med en hjernerystelse i 2016-sesongen, «I mean he has concussions pretty much every—I mean we don't talk about—but he does have concussions. I don't really think it's a healthy thing for anybody to go through.» I etterkant av intervjuet slapp NFL en pressemelding: "We have reviewed all reports relating to Tom Brady from the unaffiliated neurotrauma consultants and certified athletic trainer spotters who worked at Patriots' home and away 2016 season games as well as club injury reports that were sent to the league office. There are no records that indicate that Mr. Brady suffered a head injury or concussion, or exhibited or complained of concussion symptoms. Today we have been in contact with the NFLPA and will work together to gather more information from the club's medical staff and Mr. Brady". Bradys agent, Don Yee, sa at Brady ikke hadde blitt diagnostisert med en hjernerystelse i løpet av 2016-sesongen.

Patriots begynte -sesongen med NFL Kickoff Game den 7. september på hjemmebane mot Kansas City Chiefs. Brady hadde 267 pasningsyards i kampen, som Patriots tapte 42–27. I andre uke hadde Brady tre touchdownpasninger i første kvarter for første gang i sin karriere, da Patriots slo New Orleans Saints 36–20. Han avsluttet kampen med 447 pasningsyards og tre touchdownpasninger, og vant med det sin 28. AFC Offensive Player of the Week-tittel, og slo da Peyton Mannings rekord for flest AFC Offensive Player of the Week-titler i en spillers karriere. Brady vant tittelen igjen uken etter med 378 pasningsyards og fem touchdownpasninger da Patriots slo Houston Texans 36–33. I en kamp mot Tampa Bay Buccaneers under *[[Thursday Night Football]]* i uke fem fullførte Brady 30 av 40 pasninger for 303 yards, én touchdown og én interception. Brady ble med seieren den tredje quarterbacken noensinne med 186 seiere i seriespillet, og tangerte Manning og Brett Favres rekord. Den 10. oktober ble det avslørt at Brady hadde blitt diagnostisert med en skade i sin venstre skulder. Med en 24–17 seier mot New York Jets i uke 6 satte Brady en ny rekord for flest karriereseiere med 187.

I uke 10 reiste Patriots til Denver for en *[[NBC Sunday Night Football|Sunday Night Football]]*-kamp mot Denver Broncos. Patriots dominerte og vant 41–16, mens Brady gikk 25 av 34 i pasninger, for 266 yards og tre touchdownpasninger, og tjente sesongens tredje AFC Offensive Player of the Week-tittel. Etter å ha trent ved United States Air Force Academy i Colorado Springs i en uke reiste Brady og Patriots til Mexico by for ett møte med Oakland Raiders i Estadio Azteca. Patriots vant igjen med god margin, 33–8. Brady fullførte 30 av 37 pasninger for 339 yards og tre touchdowns. Etter kampen mot Miami Dolphins i uke 12 ble Brady den første 40 år gamle quarterbacken til å score på fire touchdownpasninger i én kamp. Brady ble utpekt til AFC Offensive Player of the Month for november. Brady avsluttet kampen mot Buffalo Bills i uke 13 med 258 pasningsyards og én interception, da Patriots vant 23–3. Under kampen kjeftet Brady på offensive coordinator Josh McDaniels etter et mislykket play i første kvarter. Brady sa at det ikke var første gang han hadde hatt en situasjon med McDaniels, som han hadde hatt ett fruktbart forhold med i 13 år. Patrits sikret sin niende AFC East-tittel på rad etter å ha slått Pittsburgh Steelers i uke 15, hvor Brady fullførte 22 av 35 pasninger for 298 yards, én touchdown og én interception i en 27–24 comebackseier. Den 19. desember ble Brady valgt ut til Pro Bowl 2018, hans 13. Mot Buffalo Bills på julaften fullførte Brady 21 av 28 pasninger for 224 yards, to touchdowns og én interception, da Patriots vant 37–16. Denne seieren, kombinert med at Jacksonville Jaguars tapte sin kamp samme dag, sikret Patriots en bye i første runde av sluttspillet for åttende år på rad. I seriespillets siste runde slo Patriots New York Jets 26–6, hvor Brady fullførte 18 av 37 pasninger for 190 yards, og to touchdowns. Seieren sikret også hjemmebane for Patriots i AFC-sluttspillet. Med sine 40 år ble Brady den eldste quarterbacken noensinne til å starte alle kampene for laget sitt i en sesong (Doug Flutie holdt tidligere rekorden som 38-åring for San Diego Chargers i 2001). Brady avsluttet seriespillet i 2017 som lederen i pasningsyards med 4 577, som gjorde ham til den eldste spilleren noensinne til å lede ligaen i pasningsyards ved sesongslutt. Han ble valgt til All-Pros førstelag av Associated Press for tredje gang i sin karriere. Med 40 av 50 stemmer ble Brady utpekt til NFL Most Valuable Player, også for tredje gang i sin karriere. For andre år på rad og tredje totalt ble Brady rangert som #1 av sine medspillere på NFL Top 100 Players of 2018.

Brady og Patriots tok imot Tennessee Titans i divisjonsrunden. Brady fullførte 35 av 53 pasningsforsøk for 337 yards og tre touchdowns da Patriots vant 35–14. Seieren sendte Patriots til AFC Championship Game for syvende år på rad. Noen dager etter kampen ble det klart at Brady hadde fått et mindre kutt på sin høyre hånd som måtte sys. Til tross for skaden startet Brady i kampen hvor Patriots tok imot Jacksonville Jaguars. Brady ledet Patriots gjennom et comeback i fjerde kvarter til en 24–20 seier. Han avsluttet kampen med 26 av 38 pasninger for 290 yards og to touchdowns. Seieren gav Brady og Patriots' hovedtrener Bill Belichick sin åttende conference-tittel som en quarterback-hovedtrener duo, og sendte Patriots til Super Bowl LII, lagets tiende.

Patriots møtte Philadelphia Eagles og quarterback Nick Foles under Super Bowl LII i U.S. Bank Stadium i Minneapolis, Minnesota. Brady fullførte 28 av 48 pasningsforsøk for tre touchdowns, og satte en Super Bowl-rekord med 505 yards - som også satte en ny rekord for flest pasningsyards av en quarterback i en sluttspillkamp noensinne. Med omtrent to minutter igjen av kampen ble Brady sacked av Brandon Graham, og Eagles fikk tatt ballen etter en fumble. Eagles avsluttet kampen med et field goal og et sluttresultat på 41–33 i deres favør, og sikret sin første Super Bowl-seier i en kamp som satte rekord for flest yards totalt. Dette var tredje gang Brady tapte i et Super Bowl, og ble med det den fjerde startende quarterbacken i Super Bowls historie til å tape minst tre ganger (Jim Kelly, Fran Tarkenton, og John Elway). Dette var også første gang han tapte ett Super Bowl mot et lag og en quarterback som ikke var New York Giants og Eli Manning.

##### 2018: Sjette Super Bowl-tittel
Brady startet sin 19. profesjonelle sesong med 277 pasningsyards, tre touchdownpasninger og én interception da Patriots vant 27–20 mot Houston Texans. Etter nederlag mot Jacksonville Jaguars og Detroit Lions de to neste ukene kom Brady tilbake med 274 pasningsyards, tre touchdownpasninger og to interceptions i en 38–7 seier over Miami Dolphins i uke 4. I neste runde sanket Brady 341 pasningsyards, tre touchdowns, to interceptions og én rushing touchdown mot Indianapolis Colts. Bradys 500. touchdownpasning gikk til Josh Gordon, som ble den 71. spilleren til å motta en touchdownpasning fra Brady, en NFL-rekord. Da Patriots slo Kansas City Chiefs 43–40 under *Sunday Night Football* i uke 6 hadde Brady 340 pasningsyards og én touchdown samt en 4-yards rushing touchdown. Brady nådde 1 000 rushing yards i karrieren med en 24–10 seier over Minnesota Vikings, den eldste spilleren til å oppnå det siden 1970. Med en seier over Kansas City Chiefs i uke 6 ble Brady den første quarterbacken til å vinne 200 seriekamper. I uke 15 nådde Brady 70 000 pasningsyards som den fjerde quarterbacken i NFLs historie. Han avsluttet kampen med 279 pasningsyards da Patriots tapte 10–17 mot Pittsburgh Steelers. I uke 16 mot Buffalo Bills fikk Brady bare 126 pasningsyards, men laget samlet 273 rushing yards og vant 24–12, som sikret AFC East-tittelen for tiende gang på rad og 16. gang de siste 18 årene. Tom Brady nådde 4 000 yards samtidig som Philip Rivers, og de to ble tredje og fjerde quarterbacks i NFLs historie til å nå 4 000 sesonger i minst 10 sesonger, sammen med Peyton Manning og Drew Brees. I sesongens siste kamp fullførte Brady 24 av 33 pasningsforsøk for 250 yards og fire touchdowns da Patriots slo Jets 38–3, og sikret Patriots andre seed i AFC og en bye i første runde. Brady avsluttet sesongen med 375 av 570 pasninger (65,8% fullførte), 4 355 yards, 29 touchdowns og 11 interceptions. Han ble rangert som nummer seks på NFL Top 100 Players of 2019.

Med en bye i første runde startet Patriots sitt sluttspill mot Los Angeles Chargers i divisjonsrunden. Patriots tok ledelsen 35–7 til halftime, og avsluttet kampen 41–28; Brady fullførte 34 av 44 pasninger for 343 yards og én touchdown. Med seier i divisjonsrunden gikk Patriots til AFC Championship Game for åttende år på rad, hvor de denne gangen møtte Chiefs i Arrowhead Stadium. I AFC Championship Game åpnet Patriots med et 80-yard drive over 15 plays som ble avsluttet med et 1-yard rush av Sony Michel for kampens første touchdown. Ved halftime ledet Patriots 14–0, men Chiefs kjempet seg tilbake og sikret ekstratid med et 39-yard field goal fra Harrison Butker. Patriots vant myntkastet og valgte å motta, før Brady ledet Patriots på et 75-yard drive som ble avsluttet med en 2-yard rushing touchdown av Rex Burkhead. Seieren sikret Bradys tredje strake Super Bowl-kamp og niende i løpet av karrieren. Ved kampslutt hadde Brady fullført 30 av 46 pasningsforsøk for 348 yards, én touchdown og to interceptions.

I Super Bowl LIII i Mercedes-Benz Stadium i Atlanta, Georgia fullførte Brady 21 av 35 pasninger for 262 yards og en interceptions mens Patriots vant 13–3 over Los Angeles Rams, den laveste totale poengsummen i Super Bowls historie. Dette var den første gangen i ni Super Bowl-kamper hvor Brady ikke hadde en touchdownpasning. Med seieren ble Patriots det andre NFL-laget noensinne til å vinne seks Super Bowl, og tangerte Pittsburgh Steelers for flest seiere. Brady ble også den første spilleren til å vinne seks Super Bowls, samt den eldste quarterbacken til å vinne ett Super Bowl, 41 år gammel.

##### 2019: Siste år med Patriots

Den 4. august 2019, dagen etter han fylte 42 år, signerte Brady en toårig kontraktforlengelse som dekket 2020- og 2021-sesongene; kontrakten gjorde det mulig for Brady å bli en free agent etter 2019-sesongen. Brady var den best betalte spilleren på laget med $21,5 millioner. Belichick ville ikke tilby Brady en lengre kontrakt, som var det han ønsket.

Brady begynte sin 20. profesjonelle sesong med 341 pasningsyards og tre touchdowns i sesongåpningen mot Pittsburgh Steelers, som Patriots vant 33–3. I uke 5 mot Washington Redskins hadde Brady 348 pasningsyards, tre touchdowns og én interception. Han gikk med det forbi Brett Favre og tok tredjeplass på topplisten for pasningsyards i NFL, og avsluttet kampen kun 17 yards bak Peyton Manning. På første drive uken etter, mot New York Giants, forbigikk Brady Manning for andreplass på topplisten for pasningsyards, da kun bak New Orleans Saints' Drew Brees. Han avsluttet kampen med 31 av 41 pasninger for 334 yards, null touchdowns, én interception og to touchdowns på løp (begge fra quarterback sneak). Patriots vant kampen 35–14. Etter et 23–16 tap mot Kansas City Chiefs i uke 14, hvor Brady fullførte 19 av 36 pasninger for 169 yards, en touchdown og en interception, falt han fra fjerde til sjette plass på topplisten for passer rating i en spillers karriere. I uke 15 mot Cincinnati Bengals havnet han én touchdown bak Peyton Manning på topplisten for touchdownpasninger i en karriere med 538. I kampen, som endte 34–13 og garanterte Patriots sitt 11. sluttspill på rad, hadde han 128 pasningsyards og to touchdowns. Brady spilte sin siste seriekamp for Patriots to uker senere mot Miami Dolphins. Brady kastet for 221 yards og to touchdowns, men kastet også en interception som ble returnert for en touchdown da Patriots tapte 27–24; dette resultatet, kombinert med en seier for Chiefs, førte til at New England gikk glipp av en bye i første runde av sluttspillet for første gang på ti år. I kampen forbigikk Brady Peyton Manning for nest flest touchdownpasninger i NFLs historie, etter å ha sikret sin 540. touchdownpasning.

Til tross for å ha avsluttet seriespillet 12–4 og vunnet divisjonstittelen i AFC East for 11. sesong på rad måtte Patriots starte sitt sluttspill i Wildcard-runden for første gang siden 2009, hvor de møtte Tennessee Titans. Med Patriots på sin egen 1-yard linje, 14–13 bak Titans med 15 sekuner igjen av kampen, ble Bradys 37. og siste pasning i kampen intercepted og returned for en touchdown som sikret en 20–13 seier for Titans. Dette var første sluttspill hvor Patriots røk ut etter sin første kamp siden 2010. Dette var også første gang siden 2010-sesongen at Patriots under Brady ikke nådde AFC Championships-kampen, som satte en stopper for lagets NFL-rekord på åtte på rad. Nederlaget mot Titans skulle bli Bradys siste kamp for New England Patriots; den 17. mars 2020, dagen før kontrakten hans med Patriots utløp, annonserte Brady at han ikke kom til å signere en ny kontrakt med Patriots.

Under NFLs feiring av ligaens 100. sesong ble Brady utnevnt til NFL 100 All-Time Team. Han ble rangert som #14 på *[[NFL Top 100 Players of 2020]]*.

Etter at Brady signerte kontrakt med Buccaneers ble det satt opp reklametavler som takket Brady for hans 20 år med Patriots langs Massachusetts Turnpike,  fra Gillette Stadium, og flere andre steder i New England.

### Tampa Bay Buccaneers
##### 2020: Første sesong i Tampa og syvende Super Bowl-seier
Brady signerte en kontrakt med Tampa Bay Buccaneers 20. mars 2020 som skal gi en grunnlønn på $30 millioner per år. Chris Godwin brukte trøyenummer 12 i Tampa Bay, men tilbød dette til Brady som et tegn på respekt og byttet selv til 14. I april 2020 ble Brady gjenforent med sin tidligere lagkamerat for Patriots Rob Gronkowski da tight enden kom tilbake fra pensjon og ble byttet til Buccaneers. Hovedtrener Bruce Arians sa at det var Brady selv som insisterte på at han skulle bytte til seg Gronkowski.

I sin debut for Buccaneers, mot Drew Brees og New Orleans Saints den 13. september 2020, fullførte Brady 23 av 36 pasningsforsøk for to touchdowns og to interceptions, hvorav en ble returnert for en touchdown, og scoret også en touchdown på løp. Saints vant kampen 34–23. Uken derpå fikk Brady sin første seier med Buccaneers da de slo Carolina Panthers 31–17 på hjemmebane, hvor Brady fullførte 23 av 35 pasningsforsøk for 217 yards og en touchdown. I uke 4 fullførte han 30 av 46 pasninger for 369 yards, fem touchdowns og en interception da Buccaneers slo Los Angeles Chargers 38–31. Dette var Bradys syvende kamp med minst fem touchdownpasninger, og ble dermed den eldste quarterbacken til å ha fem touchdowns i en kamp, 43 år gammel. Han ble utpekt til NFC Offensive Player of the Week for første gang i sin karriere. Da Buccaneers slo Las Vegas Raiders 45–20 i uke 7 kastet Brady ballen for 369 yards og fire touchdowns, i tillegg til en touchdown på løp. På grunn av hans prestasjoner i oktober (1 157 pasningsyards, 12 touchdownpasninger, en touchdown på løp og kun en interception fra uke fire til og med syv) ble Brady utpekt til NFC Offensive Player of the Month. I uke 16 mot Detroit Lions fullførte Brady 22 av 27 pasninger for 348 yards, 4 touchdowns og en perfekt passer rating på 158,3 i første halvdel, før han ble tatt av banen og erstattet av Blaine Gabbert mens Buccaneers vant 47-7. Med seieren ble dette første gang Buccaneers nådde sluttspillet etter 13 sesonger uten en sluttspillkamp. Brady avsluttet sesongen med 4 633 pasningsyards, 40 touchdownpasninger og 12 interceptions.

Tom Brady ledet Tampa Bay Buccaneers til lagets første sluttspillseier siden 2002, da Buccaneers slo Washington Football Team 31–23 i wildcardrunden. Brady kastet for 381 yards og to touchdowns, og ble den eldste spilleren til å kaste en touchdownpasning i NFLs historie. Uken etter, mot New Orleans Saints i divisjonsrunden, kastet Brady for 199 yards og to touchdowns, og fikk en touchdown på løp, da Bucs vant 30–20. Med seieren forbedret Brady sin egen rekord med en 14. tur til et Conference Championship.

I NFC Championship Game kastet Brady tre touchdownpasninger og tre interceptions i en 31–26 seier over Aaron Rodgers og Green Bay Packers i Lambeau Field. Brady forbedret med det sin egen rekord med en tiende tur til et Super Bowl, og gjorde ham til den fjerde quarterbacken noensinne til å lede to forskjellige lag til tittelkampen samt den andre til å nå et Super Bowl med et lag fra begge conferencene, mens Buccaneers blir det første laget til å spille et Super Bowl i sitt eget stadion.

I Super Bowl LV kastet Brady for 201 yards og tre touchdowns da Tampa Bay slo Kansas City Chiefs 31–9. Han ble utpekt til Super Bowl MVP etter kampen. De to touchdownpasningene til tight end Rob Gronkowski satte en ny rekord for flest touchdownpasninger mellom en quarterback og en mottaker med 14, en rekord som tidligere var delt med Joe Montana og Jerry Rice. Brady forbedret sine egne rekorder med en syvende Super Bowl-seier og en femte Super Bowl MVP-tittel. Med seieren ble Brady den første quarterbacken til å vinne et Super Bowl i begge NFLs conferencer, samt den første til å vinne Super Bowl MVP med to forskjellige lag. Brady ble også spilleren med flest ligatitler i NFLs historie og tangerte Otto Grahams rekord for flest ligatitler i idrettens historie med syv. Brady ble også den eldste quarterbacken i Super Bowls historie til å starte i, spille og vinne et Super Bowl, og å bli utpekt til kampens MVP.

Under ESPY Awards 2021 vant Brady Best Male Athlete for første gang i sin karriere. Han ble den eldste mottakeren av utmerkelsen, og ble også den eldste spilleren til å vinne Best NFL Player. Han ble rangert som #7 på *[[NFL Top 100 Players of 2021]]*.

#### 2021

Den 11. februar 2021 ble det avslørt at Brady hadde hatt problemer med kneet gjennom store deler av sesongen, og måtte undergå en mindre operasjon etter sesongen. Brady signerte en 1-årig kontraktforlengelse med Buccaneers 12. mars 2021. Den 15. juli ble det avslørt at Brady hadde revnet en MCL i kneet som måtte opereres, en skade som hadde plaget ham gjennom hele 2020-sesongen. NFL ville ikke kommentere på at Buccaneers ikke hadde meldt ifra om Bradys skade.

I NFL Kickoff Game mot Dallas Cowboys kastet Brady for 379 yards, fire touchdowns og to interceptions da Buccaneers vant 31–29. Brady og Rob Gronkowski ble den andre duoen til å nå 100 touchdownpasninger, etter Peyton Manning og Marvin Harrison. Under kampen mot Los Angeles Rams i uke 3 ble Brady den andre spilleren i NFLs historie, etter Drew Brees, til å nå 80 000 pasningsyards. I sin retur til Gillette Stadium i uke 4 forbigikk han Drew Brees for NFL-rekorden for flest pasningsyards. Han slo rekorden med 28-yard pasning til Mike Evans i første kvarter. Med seieren over sitt gamle lag ble han den fjerde quarterbacken i NFLs historie til å sikre en seier over alle ligaens 32 lag etter Brett Favre, Peyton Manning og Drew Brees. Han ble også den sjette quarterbaken til å få en seier mot alle de daværende lagene i NFL etter Fran Tarkenton og Joe Montana, da ligaen kun hadde 28 lag da de to sistnevnte spilte. I uke 5 kastet Brady for 411 yards og fem touchdowns i en 45–17 seier over Miami Dolphins, og ble utpekt til NFC Offensive Player of the Week. I uke 7 ble Brady den første quarterbacken noensinne til å nå 600 touchdownpasninger med en 9-yard asning til Mike Evans i en seier over Chicago Bears. I uke 14 forbigikk Brady Bress for flest fullførte pasninger og ble den første quarterbacken til å nå 700 touchdownpasninger i serie- og sluttspill kombinert med en kampvinnende 58-yard pasning til Breshad Perriman på overtid mot Buffalo Bills. Brady avsluttet seriespillet 2021 med en NFL-rekord i fullførte pasninger med 485 samt en personlig rekord i pasningsyards med 5 316. Han hadde også 43 touchdownpasninger og 12 interceptions. Brady ble den eldste spilleren i NFLs historie til å kaste for minst 5 000 yards, og totalen var også tredje høyest i en sesong i ligaens historie.

Den 17. januar møtte Buccaneers Philadelphia Eagles i wildcardrunden av sluttspillet. Brady fullførte 29 av 37 pasninger for 271 yards og to touchdowns og Buccaneers vant kampen 31–15. Laget gikk videre til divisjonsrunden for et møte mot Los Angeles Rams som Buccaneers tapte mot i seriespillet. Brady og Bucs lå under 27–3 i tredje kvarter før Brady klarte å lede Tampa Bay til 24 strake poeng for en uavgjort stilling, hvor siste touchdown ble scoret med 42 sekunder igjen av kampen. Rams’ quarterback Matthew Stafford kastet deretter en lang pasning til wide receiver Cooper Kupp, og LA sikret seieren med et 30-yard field goal. Brady fullførte 30 av 54 pasninger for 329 yards, en touchdown og en interception i kampen. Rams gikk videre til å vinne Super Bowl LVI.

Den 1. februar 2022 annonserte Brady gjennom et innlegg på Instagram at han trakk seg fra idretten etter 22 sesonger. I løpet av Bradys to år med Buccaneers gikk laget 24–9 i seriespillet, de to mest vellykkede sesongene på rad i lagets historie. Resultatet på 13–4 i 2021 var lagets beste noensinne, bedre enn det Super Bowl-vinnende laget i 2002 som avsluttet seriespillet 12–4. Før Brady ble signert var laget 6–9 i sluttspillet; da Brady pensjonerte seg var laget 11–10. Han ble rangert som #1 av andre spillere på *[[NFL Top 100 Players of 2022]]*, hans fjerde gang på topp av listen.

#### 2022
Den 13. mars 2022, 40 dager etter at han først offentliggjorde at han skulle trekke seg fra sporten, annonserte Brady at han skulle spille for Buccaneers i -sesongen. I Buccaneers’ sesongåpning mot Dallas Cowboys ble Brady den eldste startende quarterbacken i ligaens historie. I uke 3 mot Green Bay Packers ble Brady den første quarterbacken i ligaens historie til å nå 85 000 pasningsyards.

Brady og Buccaneers tapte i uke 6, 7 og 8, Bradys første nederlagsrekke på tre kamper siden han spilte for Patriots i 2002.

I uke 9 mot Los Angeles Rams ble Brady den første quarterbacken i ligaens historie til å nå 100 000 pasningsyards (serie- og sluttspill kombinert). Brady kastet en touchdownpasning til tight end Cade Otton med ni sekunder igjen av ordinær spilletid, som sikret Buccaneers en 16–13 seier. Det var Bradys 55. kampvinnende drive, og han tok dermed rekorden fra Peyton Manning. Uken etter ledet Brady laget sitt til en 21–16 seier over Seattle Seahawks i ligaens første kamp i Tyskland. Brady ble dermed den første quarterbacken til å vinne kamper i tre forskjellige land utenfor USA (Brady hadde også vunnet i England og Mexico da han spilte for Patriots).

Et nederlag mot Cleveland Browns den 27. november markerte slutten på en kamprekke på 218 kamper hvor Brady aldri hadde tapt en kamp etter å ha ledet med minst syv poeng med to minutter igjen av ordinær spilletid. En touchdown med 30 sekunder igjen av kampen sikret Clevelands uavgjort, og deretter en seier på overtid.

2022 var det første året hvor Brady tapte mer enn 7 kamper i seriespillet. I kampen mot Atlanta Falcons i uke 18 slo Brady sin egen NFL-rekord for fullførte pasninger i en sesong, samt Matthew Staffords rekord for pasningsforsøk i en sesong fra 2012. Buccaneers tapte kampen 30–17, som gjorde 2022-sesongen til Bradys første sesong som kampstarter med flere nederlag enn seiere. Brady ble tatt av banen i andre kvarter ettersom Buccaneers allerede hadde sikret en plass i sluttspillet uken før etter å ha sikret divisjonstittelen i NFC South. Med et nederlag mot Dallas Cowboys i wildcardrunden ble dette den første gang siden 2013 at Brady tapte i sluttspillet to år på rad.

### Pensjon
Den 1. februar 2023, nøyaktig ett år etter den første gangen han annonserte at han skulle pensjonere seg, erklærte Brady at han trakk seg fra idretten permanent.

Den 11. mai 2023 annonserte Patriots’ eier Robert Kraft at Brady skulle hedres under Patriots sesongåpning i -sesongen, blant annet med en seremoni under halftime. Kraft sa også at «it will be the beginning of many celebrations to honor [Brady] and say thank you for what he did for us in 20 years playing for the [Patriots].»

Under halftime i sesongåpningen i 2023 den 10. september 2023 annonserte Kraft at han skulle droppe den tradisjonelle venteperioden på fire år for innlemmelse i Patriots Hall of Fame for Brady, og at han skulle innlemmes 12. juni 2024 (datoen er en referanse til antall titler han vant i New England da juni er den sjette måneden, kombinert med trøyenummeret). Det blir den første innlemmelsesseremonien som blir avholdt i Gillette Stadium. Brady var i tillegg den første personen i Gillette Stadiums historie til å bli «Keeper of the Light» idet han fikk ringe bjellen i det nybygde fyrtårnet. Han holdt en tale foran et publikum som inkluderte familiemedlemmer og tidligere lagkamerater, hvor han erklærte: «All our lives take us on different journeys, they take us to different places, they bring different people into our lives, but one thing I am sure of — and that will never change — is that I am a Patriot for life.»

Den 12. juni 2024, før seremonien for Bradys innlemmelse i Patriots Hall of Fame, erklærte Massachusetts’ guvernør Maura Healey at 12. juni skulle være «Tom Brady Day» i Massachusetts. Sammen med hele familien, tidligere lagkamerater og trenere, venner og over 60 000 tilskuere i Gillett Stadium, feiret Patriots Bradys karriere under et arrangement som varte i tre timer. Etter flere taler og videoer ble han det 35. medlemmet i Patriots Hall of Fame. I tillegg til innlemmelsen annonserte Kraft at laget ville formelt pensjonere Bradys draktnummer, som ikke hadde vært i bruk siden han forlot laget, i tillegg til at han annonserte en 12 fot høy statue av Brady som skulle plasseres ved Patriots Hall of Fame-bygningen.

## Kringkastingskarriere
Den 10. mai 2022 annonserte Fox Sports at Brady skulle ta over som ekspertkommentator for kanalen. Bradys kontrakt med Fox skal være på $375 millioner over 10 år, som vil gjøre ham til den best betalte sportskommentatoren noensinne. Brady kommenterte sammen med Kevin Burkhardt i  og skal også være en del av kringkastingslaget til Fox under Super Bowl LIX.

NFL har plassert flere restriksjoner på Brady etter at han la inn et bud om å bli deleier av Las Vegas Raiders. Brady kan ikke delta i produksjonsmøter og får heller ikke ha tilgang til lagets fasiliteter, trenere eller spillere. Han må også følge NFLs regler som hindrer eiere eller fremtidige eiere i å kritisere kampdommere eller andre lag.

## Karrierestatistikker i NFL

### Seriespill

### Sluttspill

### Super Bowl

## Karriererekorder i NFL
### Seriespill
* Flest kamper vunnet av en spiller: 251
* Flest kamper seiere som quarterback for ett lag: 219
* Flest kamper spilt av en spiller, utenom kickere: 330
* Flest kamper som quarterback for ett lag: 285
* Flest kamper som en starter: 333
* Flest divisjonstitler: 19 (17 med New England, 2 med Tampa Bay)
* Fjerde spiller i NFL til å få en seier mot alle ligaens 32 lag
* Beste touchdown til interception ratio i én sesong: 28:2 (2016)
* Eldste quarterback til å lede ligaen i pasningsyards: 44 (2021: 5 316)
* Eldste spiller til å vinne NFL MVP: 40 
* Flest pasningsyards: 89 214
* Flest fullførte pasninger: 7 753
* Flest pasningsforsøk: 12 050
* Flest touchdownpasninger: 649
* Flest pasningsyards i en karriere med ett lag: 74 571
* Flest fullførte pasninger i en karriere med ett lag: 6 377
* Flest pasningsforsøk i en karriere med ett lag: 9 988
* Flest touchdownpasninger i en karriere med ett lag: 541
* Flest Pro Bowls: 15
* Flest sesonger som leder i touchdownpasninger: 5
* Flest comebacks i fjerde kvarter: 46
* Flest kampvinnende drives: 58
* Lengste pasningsspill: 99 yards, delt (2011)
* Flest ganger sacked (karriere): 565

### Sluttspill
* Flest sesonger på rad i sluttspillet av et lag, en spiller eller hovedtrener: 14
* Flest kamper som starter: 48
* Flest seiere av en startende quarterback: 35
* Flest seiere på rad av en startende quarterback: 10 (2001–2005)
* Flest seiere på rad i begynnelsen av en karriere av en startende quarterback: 10 (2001, 2003–2005)
* Flest touchdownpasninger: 88
* Flest pasningsyards: 13 400
* Flest pasningsyards i én sluttspillkamp: 505 (Super Bowl LII)
* Flest fullførte pasninger: 1 200
* Flest pasningsforsøk: 1 921
* Flest NFL Conference Championship-kamper av en startende quarterback: 14
* Flest NFL Conference Championship-seiere av en startende quarterback: 10
* Eldste quarterback til å vinne en AFC tittelkamp: 41 år, 5 måneder, 17 dager
* Eldste quarterback til å vinne en NFC tittelkamp: 43 år, 5 måneder, 21 dager
* Flest kamper med 300+ pasningsyards: 19
* Flest kampvinnende drives: 14
* Flest comebacks i fjerde kvarter: 9
* Flest kamper med 2+ touchdownpasninger: 29

### Super Bowl
* Flest NFL-titler som spiller: 7
* Eneste startende quarterback til å vinne et Super Bowl med et lag fra både AFC og NFC
* En av to startende quarterbacks som har vunnet Super Bowl med forskjellige lag (sammen med Peyton Manning)
* Flest touchdownpasninger: 21
* Flest pasningsyards: 3 039
* Flest fullførte pasninger: 277
* Flest pasningsforsøk: 421
* Flest fullførte pasninger i ett Super Bowl: 43 (LI)
* Flest pasningsforsøk i ett Super Bowl: 62 (LI)
* Flest pasningsyards i ett Super Bowl: 505 (LII)
* Flest Super Bowl-kamper: 10
* Flest pasningsforsøk uten en interception i ett Super Bowl: 48 (XLII & LII)
* Eldste QB til å starte i ett Super Bowl: 43 år 6 måneder, 5 dager
* Eldste QB til å vinne ett Super Bowl: 43 år 6 måneder, 5 dager
* Eldste spiller til å vinne Super Bowl MVP: 43 år 6 måneder, 5 dager
* Flest fullførte pasninger på rad i ett Super Bowl: 16 (XLVI)
* Flest kampvinnende drives: 6

### Lagrekorder med New England Patriots

* Kamper spilt (285)
* Flest sesonger spilt (20)
* Seiere som kampstarter (219)
* Seiere som kampstarter (sluttspill): 30
* Seiere som startende QB, sesong (16) (2007)
* Flest kamper startet (sluttspill): 41
* Pasningsyards, karriere (74 571)
* Touchdownpasninger, karriere (541)
* Fullførte pasninger, karriere (6 377)
* Pasningsforsøk, karriere (9 988)
* Pasningsyards, sesong (5 235) (2011)
* Touchdownpasninger, sesong (50) (2007)
* Fullførte pasninger, sesong (402) (2015)
* QB rating, sesong (117,2) (2007) 
* Prosentandel fullførte pasninger, sesong (68,9 %) (2007)

### Lagrekorder med Tampa Bay Buccaneers
* Touchdownpasninger, sesong (43) (2021)
* Fullførte pasninger, sesong (490) (2022)
* Pasningsforsøk, sesong (733) (2022)
* Pasningsyards, sesong (5 316) (2021)
* Prosentandel fullførte pasninger, sesong (67,5 %) (2021)
* Passer rating, sesong (102,2) (2020)

## Utmerkelser og priser

;NFL
*7× Super Bowl-vinner (XXXVI, XXXVIII, XXXIX, XLIX, LI, LIII, LV) (flest av en spiller)
*5× Super Bowl MVP (XXXVI, XXXVIII, XLIX, LI, LV) (rekord)
*9× AFC-mester (2001, 2003, 2004, 2007, 2011, 2014, 2016–18)
*NFC-mester (2020)
*3× NFL Most Valuable Player (2007, 2010, 2017)
*5× AFC Offensive Player of the Year (2007, 2010, 2011, 2015, 2016)
*2× NFL Offensive Player of the Year (2007, 2010)
*NFL Comeback Player of the Year (2009)
*3× All-Pro førstelag (2007, 2010, 2017)
*3× All-Pro andrelag(2005, 2016, 2021)
*15× Pro Bowls (2001, 2004, 2005, 2007, 2009–2018, 2021) (rekord)
*FedEx Air NFL Player of the Year  (2021)
*NFL 2000s All-Decade Team
*NFL 2010s All-Decade Team
*NFL 100th Anniversary All-Time Team
* New England Patriots Hall of Fame
*New England Patriots All-2000s Team
*New England Patriots 50th Anniversary Team
*New England Patriots All-2010s Team
*New England Patriots All-Dynasty Team
* New England Patriots Nr. 12 pensjonert
*Bert Bell Award 2007

;NCAA
*National Champion (Associated Press) 1997

;Media
*2× Sports Illustrated Sportsman of the Year(2005, 2021)
*Associated Press Male Athlete of the Year 2007
*5× vinner av en ESPY Award
**Best Male Athlete 2021
**3× Best NFL Player
**Outstanding Team (med Tampa Bay Buccaneers) 2021
* 2× *[[Time (magasin)|Time]]* 100 (2017, 2021)

**[[Sports Emmy Awards]]**
* 2022 Outstanding Documentary Series (som ansvarlig produsent for *Man in the Arena*)

## Annet arbeid
Brady har vært gjest på flere populære TV-programmer, som vert for *[[Saturday Night Live]]* i 2005 og som sin egen stemme i *[[The Simpsons]]*-episoden «Homer and Ned's Hail Mary Pass» i 2005 og *[[Family Guy]]*-episoden «Patriot Games» i 2006; begge kampene handlet om amerikansk fotball og ble sendt rundt Super Bowl samme år. I 2009 spilte han seg selv i en episode i sjette sesong av *[[Entourage (TV-serie)|Entourage]]*. I 2015 spilte han en fiktiv versjon av seg selv i ''Entourage''-filmen og *[[Ted 2]].*

I 2007 var Brady modell for Stetsons cologne. Brady har vært med i reklamer for bedrifter som Uggs, Under Armour, Movado, Aston Martin og Glaceau Smartwater. Ifølge *[[Forbes]]* tjente han $7 millioner på slike reklame i 2014. I 2016 tok han del i en reklamekampanje for Beautyrest Black fra Simmons Bedding Company. I 2016 lanserte han sin egen rekke med vegansnacks.

Den 20. januar 2016 annonserte Brady lanseringen av sin nettside TB12Sports.com. Siden har informasjon om Bradys treningsprogram samt en butikk som selger utstyr. Senere samme år, den 23. august, ble butikken utvidet til å inkludere snacks. Måneden etter annonserte Brady, sammen med Boston Private og Robert Paul Properties, The TB12 Foundation med den hensikt å tilby gratis rehabilitering og trening for unge idrettsutøvere som har pådratt seg skader. I mars 2017 inngikk Brady en avtale med Purple Carrot hvor han tilbyr en rekke med «TB12 Performance Meals». Rettene fokuserer på organisk mat med et fokus på ernæring og restitusjon etter trening. Den 19. september 2017 publiserte Simon & Schuster Bradys første bok, *The TB12 Method: How to Achieve a Lifetime of Sustained Peak Performance*. Innen 48 timer hadde den blitt en bestselger på Amazon.com. Boken nådde også #1 på *The New York Times*' ukentlige bestselgerliste.

Filmskaperen Gotham Chopra filmet Brady under offseason og seriespillet i 2017 for en dokumentarserie på Facebook Watch kalt *[[Tom vs Time]]*. Ifølge *The New York Times* følger dokumentaren Brady mens han "conducts his ongoing subversion campaign against the actuarial tables of quarterback longevity." I 2020 lanserte Brady produksjonsselskapet 199 Productions.

Sammen med Richard Rosenblatt stiftet Brady i 2021 en idrettsbasert NFT-plattform under navnet Autograph. Autograph inngikk en avtale med DraftKings for eksklusiv distribuering av Autographs produkter, som førte til opprettelsen av DraftKings Marketplace.

I 2022 annonserte Netflix at Brady skulle delta i serien *Greatest Roasts of All Time: GROAT*, hvor han også er ansvarlig produsent.

Den 23. mars 2023 kjøpte Brady en andel av WNBA-laget Las Vegas Aces av majoritetseieren Mark Davis.

Den 6. september 2023 ble det annonsert at Delta Airlines hadde ansatt Brady som en strategisk rådgiver. I januar 2024 gikk Brady med på å slå sine helse- og klesprodukter sammen emd NoBull, og ble selskapets nest største andelseier.

## Personlig liv

Brady ble oppdratt som katolikk, men i et intervju med New York Times i 2015 sa han at han var mindre religiøs enn spirituell. Brady sa, «I don't know what I believe. I think there's a belief system, I'm just not sure what it is.»

Brady dated skuespilleren Bridget Moynahan fra 2004 til slutten av 2006. Den 18. februar 2007 bekreftet Moynahan overfor *[[People (magasin)|People]]* at hun var over tre måneder gravid med Bradys barn. Brady og Moynahan avsluttet forholdet rundt begynnelsen av desember 2006, omtrent samtidig med at Moynahan ble gravid. John Edward Thomas Moynahan ble født i august 2007 i Saint John's Health Center i Santa Monica, California.

Brady begynte å date den brasilianske supermodellen Gisele Bündchen i desember 2006. Brady og Bündchen giftet seg 26. februar 2009 i en katolsk seremoni i Santa Monica, California. Sammen har de to barn: en sønn, Benjamin Rein, født i desember 2009, og en datter, Vivian Lake, født i desember 2012. I oktober 2022 annonserte paret at de skulle skilles.

Brady og baseballspilleren Kevin Youkilis ble svigerbrødre i 2012, da Youkilis giftet seg med Bradys søster Julie. Han og familien bor i Brookline og New York City. De eier flere hjem sammen og tilbringer sommeren nær Big Sky, Montana, samt i sitt hus i Silo Ridge i Amenia, New York. Etter at Brady signerte med Tampa Bay Buccaneers leide han et hus i Tampa i Florida som tilhører eieren av Miami Marlins Derek Jeter. I desember 2020 skal Brady og Bündchen ha kjøpt et hus i Indian Creek i Florida.

### Politikk
Brady ble invitert av George W. Bush og deltok under State of the Union-talen i 2004. I 2004 fortalte han *[[ESPN The Magazine]]* at hans villeste ambisjon var å være en senator i USA.

Brady er en venn av president Donald Trump. Under et politisk arrangement i New Hampshire dagen før presidentvalget i USA i 2016 sa Trump at Brady hadde ringt ham og sagt at "Donald, I support you, you're my friend, and I voted for you." Hans kone svarte derimot på Instagram etter at noen spurte henne om hun og Brady støttet trump "NO!". Etter at et bilde av en "Make America Great Again"-caps ble avbildet i Bradys skap sa Brady at Bündchen hadde bedt ham om å ikke diskutere politikk mer, noe han mente var en smart avgjørelse. Brady ble ikke med mesteparten av laget da New England Patriots besøkte Trump i Det hvite hus i april 2017, på grunn av "personal family matters".

Under et intervju med Howard Stern på *[[The Howard Stern Show]]* i april 2020 nevnte Brady at Donald Trump hadde tatt kontakt med ham og spurt om han kunne holde tale under Republican National Convention i 2016. Brady sa han hadde takket nei, og forklarte: "It was uncomfortable for me because you can't undo things, not that I would undo a friendship, but political support is totally different than the support of a friend." Brady sa at han hadde kjent Trump siden 2002 da Brady hadde blitt spurt om å være dommer for Miss USA etter at han ledet Patriots til seier i Super Bowl XXXVI. Brady fortalte Stern om hvordan Trump ofte kom på Patriots' kamper, til tider ringte ham og at de to hadde spilt golf sammen. Brady forklarte at til tross for vennskapet med Trump så han ikke noe positivt i å involvere seg i noe så polariserende som et presidentvalg. I 2022 presiserte Brady at han ikke hadde snakket med Trump på flere år og at måten mediene fremstilte forholdet deres ikke stemte.

Selv om der har vært spekulasjoner om hvorvidt Brady vil gå inn i politikken og stille til valg, erklærte Brady selv at han ikke var interessert under et intervju i 2015. I 2022 sa han at en karriere innen politikk var uaktuelt.

I 2018 støttet han republikaneren Helen Brady (ikke i slekt), som stilte til valg for State Auditor i Massachusetts. Brady tapte valget til demokraten Suzanne Bump.

### Diett og livsstil
Bradys helseregime inkluderer transcendental meditasjon, yoga, en 80/20 diett (80% alkalisk og 20% surt), tidlige leggetidere, resistansetrening og neuroplastisk trening.

Brady og hans familie holder seg til en kontroversiell og streng diett kalt "TB12 Method" som har fått mye oppmerksomhet i media. Han mener at man bør drikke 1/32 av sin egen kroppsvekt i vann per dag, og har selv sagt at han daglig drikker «a couple hundred ounces.» Han unngår det meste av frukt, sopp, paprika, aubergine, kaffe, Gatorade, hvitt sukker eller mel, gluten, melkeprodukter, brus, frokostblandinger, hvit ris, poteter og brød. I 2022 forklarte han at han foretrakk en diett bestående av økologisk mat.

Bradys lagkamerat og venn, tight enden Rob Gronkowski, har fulgt Bradys plantebaserte diett siden 2017, og har også trent med Bradys personlige trener Alex Guerrero for å forbedre sin smidighet. Andre profesjonelle atleter som har fulgt Bradys diettregime inkluderer quarterback Kirk Cousins og hockeyspilleren Mark Scheifele har adoptert hans diettregime.

## Se også
* Liste over pasningsstatistikker i amerikansk fotball
* Liste over quarterbacks med flest seiere i National Football League
* Liste over quarterbacks med flest kampstarter på rad i National Football League
* Liste over quarterbacks med over 500 pasningsyards i en kamp i National Football League
* Liste over quarterbacks med 5 000 pasningsyards i en sesong i National Football League
* Liste over quarterbacks med en perfekt passer rating i National Football League
* Liste over startende quarterbacker i National Football League med flest seiere
* Liste over startende quarterbacks i Super Bowl
* Rekoder for startende quarterbacks i sluttspillet i NFL

## Noter

## Referanser


## Litteratur
* 

## Eksterne lenker
* 
* 
* 
* 
* 
* Profil for Michigan Wolverines
* Profil for Tampa Bay Buccaneers